
O PLIMBARE PRIN CREER 


Am avut şi eu noroc într'o zi să întâlnesc o zână, care îmi făgădui 
să-mi împlinească o dorinţă. Şi când ea îmi făgădui că mi-o va împlini, 
eu nu mi-am dorit nici viaţa îndelungată, nici punga vecinic plină de 
bani, nici vr'un castel cu toate bunătăţile, nu vr'una din aceste, care 
vi le-aţi dori voi tineri cititori, ci eu am fost şi mai îndrăsneţ-—şi am 
cerut scurt şi cuprinzător să-mi împlinească toate dorinţele mele. Şi 
de bună seamă aceasta a fost lucrul cel mai practic. 

Zâna în adevăr a fost cam surprinsă de îndrăsneala mea şi mă a- 
meninţă cu degetul, dar în urmă zâmbi şi... se făcu nevăzută. 

Rămas earăşi singur şi gândindu-mă că prea am fost îndrăsneţ, am 
plecat înainte pe drum. După ce făcui vr'o câte-va sute de paşi iacă 
văzui, la umbra unui stejar mare, dormind în iarbă, un om bătrân şi 
gras. El stforăia tare şi din pricina marei călduri fruntea îi era plină 
de sudori. Cămaşa lui cea albă se ridica şi se lăsa la fiecare răsuflare. 

Ei, Dumnezeule! mă gândii eu, ce lucru ciudat este şi cu somnul o- 
mului. Zace omul ăsta aici. în umbra răcoroasă a copacului şi nu ştie 
de dânsul nimic, şi nu se mişcă şi totuşi nu uită să răsufle. Orice lu- 
cru poate omul să uite: mâncarea şi băutura, prietenii, ziua naşterii şi 
chiar punga cu bani, dar răsuflarea n'o uită nici chiar în somn. Numai 
când soseşte moartea atunci o uită şi p'asta. 

Mă cufundai atunci în fel de fei de gânduri. Mă gândiam cum o fi 
acuma în capul omului ce doarme? Dacă o fi visând sau doarme greu 
de tot şi nu se gândeşte la nimic? 

Şi atunci avui o dorinţă, par'că ridiculă. 

«“Doriam să mă pot preface întrun omuşor mic, mic de tot şi să 
mă pot plimba prin capul omului de sub copac, ca să văd cum este 
pe acolo.» 

Abia isprăvi cu gândul dorinţei mele şi deodată omul meu se făcu 
nevăzut. Observai că mă găsiam atunci pe o scară albă ca zăpada, cu 
o mulţime de trepte. Scara avea o mulţime de încovrigături, când la 
dreapta, când la stânga. Fiecare treaptă se îndoia sub picioarele mele, 
fiindcă treptele nu erau făcute nici din lemn, nici din piatră, ci din pieliţe. 
Şi păreţii şi acoperişul erau tot din piele şi toate erau umede, ca un 
trotoar de curând stropit. 

Dealungul treptelor, în sus şi în jos, erau întinse nişte pieliţe roşii 
şi nişte fire albe şi subţiri, cari din când în când tresăriau puţin. 

Sus pe scară sta un om bătrân cu capul chel şi cu faţa brăzdată 
de creţe. El ţinea în mână una dintre pieliţele cele roşii şi stropea 
totul cu apă roşie, care apoi se scurgea pe trepte la vale şi uda pă- 
reţii. Când mă văzu, strigă: «Ehei, iacă în sfârşit o vizită!» Euo apucai 
atunci repede pe trepte în sus până mă găsii înaintea lui şi-l întrebai: 
“Cine eşti tu?» «Eu nu's nimeni altul decât păzitorul acestei scări» -— 
răspunse bătrânul, —«şi acuma trebue să ud treptele, care aproape e- 
rau să se usuce. Noi udăm aici toate cu suc alb sau cu sânge roşu 
şi nu cu apă limpede ca voi oamenii.» Eu mă minunai atunci de cele 
auzite şi întrebai uimit: «Dar, spune-mi, te rog moşule, unde mă gă- 
sesc eu aici?» «Tu eşti acuma tocmai în creerul omului celui gras, pe 
care'l întâlnişi adineaori dormind sub copacul umbros.» «Se poate o 
minune ca asta? Dar eu nu mi-aş fi putut închipui niciodată aşa cree- 
rul omului»——răspunsei eu şi privii încă odată în jurul meu. Atunci se 
deschise, la stânga, o uşă şi paznicul odăiţei de acolo privi afară. 

El trase de două ori de o sârmă albă, apoi apăru un al treilea paz- ` 
nic cu două pachete albe subsuori. «Este de ajuns?» întrebă el pe paz- 
nicul al doilea. «Fireşte că-i de ajuns» — răspunse acesta, — «căci am 
tras numai de două ori, ceea ce însemnează că-mi sunt de ajuns două 
pachete.» «Dar ce vrei să faci cu dânsele?» îl întrebai eu. «Ah!»—răs- 
punse el—<în odăiţa mea s'a stricat un loc în părete şi vreau să-l toc- 
mesc, şi să-l înlocuesc cu o bucată nouă.» 

Paznicul al treilea aşteptă o clipă până al doilea se întoarse dându- 
i un braţ plin de bucățele de pieliţe sdrenţuite, apoi o apucă pe trepte 
la vale, deschise capacul de la o ţavă albastră şi aruncă pieliţele într” 
însa. 

«Vezi băete,» î-mi zise paznicul scărei, «dacă se strică părţi mici 
de piele, atunci zidarii noştri trebue să aducă piele proaspătă, nouă, 
şi ei o aduc din ţăvile cu sânge roşu deschis, adică din arterii.» 

«Bine, dar cum vin pieile în sânge?» îl întrerupsei eu. «“Mâncările 
pe cari le iea omul» începu el a spune, “vin mai întâi în stomac, unde 
muncitorii stomacului le înmoaie. bine şi le dumică, ca să nu fie bucă- 
tele prea mari şi apoi le trec în maţe. Şi aici, în maţe, sunt earăşi o 

mulţime de uşiţe mici. In fie care uşe stă câte un paznic şi pescueşte 
din maţe cu o mână, cele ce pot fi de folos şi cu cealtaită mână le vâră 
în o arterie. Paznicii sângelul apoi ieau fiecare subsuori aceste bucă- 
tele şi le duc acolo unde e de trebuinţă. Bucăţie rele de piele le 
duc în ţevile cu sânge roşu închis, adică în vine, şi ajung şi ele în 
sfârşit în maţe.» 

«Ei! Şi în sânge vă petreceţi voi viaţa?.» «Da»-—răspunse el-—“în 
fiecare arterie merg paznicii unul după altul şi duc toate la locul lor 
de ce are trebuinţă corpul omului cel gras.» 

«Bine, dar de unde ştiţi voi, ce trebue să faceţi?» El răspunse atunci: 

«Asta ne-o spune sufletul acelui om. Şi sufletul locueşte aici în creer, 
dar încă nimene nula văzut. Nenumăratele fire albe, pe care voi, oa- 
meni, le numiţi nervi,—toate se îndreptează înspre odăiţa lui. Firele 
acestea, sârmele telegraf cum le-aţi zice voi, în lumea voastră, se gă- 
sesc în întreg corpul omului. Ele sunt aşa dară sârmele telegrafului 
sufletesc. 

Intocmai după cum, voi oamenii, bateţi cu ciocanul pe sârma tele- 
graiului, odată de două ori sau de mai multe ori, mai slab sau mai 
tare, mai încet sau mai repede, fiecare din voi pricepe numai decât 
ordinele sale. 

Fiindcă stropitorul treptelor mai avea timp mi-a mai arătat şi alte 
lucruri în creer. Am vizitat una din multele arterii si am văzut cum 
plutiau într'însa paznicii sângelui. 

Fiecare avea subsuoară câte o păreche de fărfurii roşi. «Astea sunt 
discurile sângelui, din care se formează carnea»—zise tovarăşul meu. 

«Dar de ce sunt unele ţevi cu sânge roşii şi altele cam albăstrii?» 
întrebai eu. «Ei, o să-ţi arăt acuma şi o arterie albastră»—zise pazni- 
cul şi mă duse mai departe. Ajunsesem înaintea unei artere albastre. 
Farăşi văzui alţi paznici unul după altul, cari duceau subsuori dis- 
curi roşi, dar acestea nu erau aşa de roşi deschise ca cele din arte- 
riile cu sânge numit roşu. 

“Vezi!»—zise conducătorul meu-—<aceste făriurii s'au stricat şi tre- 
bue  reînoite!»—<Ei, atunci le colorați din nou sau le spălați bine?» 
«Nu» răspunde el, «ele sunt duse în plumâni şi acolo fiecare fărfurioa- 
ră este expusă o clipă la aerul proaspăt, care este tras la fiecare ră- 
suflare în plumâni. Cu ajutorul aerului fărfurioarele cele roşii închis 
devin roşii deschis şi apoi fiind astfel reparate pot earăşi sluji în ar- 
teriile roşi. 

«Ce faci D-ta aici?» întrebai pe un alt paznic din sânge. «Ei, vede- 
ţi D-Voastră, sunt prea multe făriurioare de sânge închis. Un paznic 
din stomac î-mi spunea că boierul nostru mănâncă prea multe fierturi 
şi fripturi şi bea prea mult vin. Şi apoi nici aer nu-i vine de ajuns 
în plămâni, pentru ca să coloreze earăşi mai deschis toate fărfuriile 
cele întunecate şi necurate». 

Pe o scară, pe care ne suiam, era earăşi întinsă o sârmă albă, a- 
dică un nerv. El tresăria mereu. «Paznicii odăiţelor din a treia măsea 
a boierului mişcă sârma»-—zise tovarăşul meu. Boierul numeşte acea- 
sta durere de măsele. De sigur s'a stricat ceva în măsea şi paznicii 
de acolo dau de ştire creerului, că trebue să scoată de acolo mate- 

riile cele rele. Dar cu greu o să fie liber vrun paznic al sângelui, 
căci cu toţii au foarte mult de lucru, ca să reînoiască în plumâni cât 
de cât nenumăratele fărfurii întunecate. Boierul nostru trebue să sufe- 
re acuma durerile de măsea până când paznicii vor lua cu sine toate: 
micile bucățele de os şi grămăjoarele de puroi dintr'însa.» 

Plecarăm mai departe şi în sfârşit eşirăm din creer şi deterăm de œ 
scară care ducea la grumaz. 

“Pe aici poţi eşi, dacă crezi că ai văzut de ajuns,» zise călăuza 
mea. «O, da!» strigai eu, “am văzut prea multe lucruri noue, am a- 
meţit de tot!» «Cred şi eu»—răspunse ea râzând, “aşa ceva nu se vede 
în fiecare zi.» Apoi îmi întinse mâna şi deschise o uşiţă. De oare-ce 
uşa fu mult timp închisă se adunase înaintea ei, jos lângă prag, niţică 
apă, care acuma începu să se scurgă la vale. Era adică sudoare ce 
curgea din porii deschişi. Eu simţii numai de cât aerul cel proa- 
spăt al pădurii, îmi luai rămas bun dela conducătorul meu şi mă bu- 
curai că mă găsiam, om ca mai nainte, la marginea “pădurii, ear la pi- 
cioarele mele văzui pe omul cel bătrân şi gras zăcând pe iarbă tot dor- 
mind şi sforăind. 

«O biet om bătrân şi gras!» strigai eu. Atunci el deschise mirat o- 
chii. «D-ta ai trebui să nu mănânci prea multe fierturi şi fripturi şi 
să nu bei prea mult vin!» <A, ce ştii D-ta»—răspunse el supărat, “eu: 
nu beau prea mult.» «Totuşi» —răspunseiu eu-—«D-ta eşti bolnav, sân- 
gele D-tale este stricat!» «Dar ce, eşti D-ta doftor, de vorbeşti aşa? «stri- 
gă el furios. «Nu, eu nu's doftor, dar unul din paznicii sângelui Du-- 
mitale mi-a spus'o,» îi răspunsei şi plecai. 

El înşă privi lung şi dispreţuitor în urma mea şi se părea că nu 
pricepea ce i-am spus.— 


CH. A. R. L. MAN. 


Respectaţi bătrânețea 


De mare trebuință este cunoştinţa despre dragostea către aproape- 
le, pentrucă această virtute e temelia religiunii noastre creştine, care 
se întemeiază pe aceste două legi: «A iubi pe Dumnezeu mai pre sus 
de toate; — şi pe aproapele ca pre noi înşine.» Această dragoste stă 
în trei lucruri: a voi binele tuturor; a le face bine când putem; şi a 
ierta greşalele celor ce ne greşesc. i 

Un asemenea esemplu de dragoste curat creştinească şi de respect 
către cei mai în vârstă, găsim în următoarea istorioară. 

Intr'o mare gară, deodată se deschise uşa sălii de aşteptare şi intră 
cu privirea veselă un şcolar. Acesta conducea de braţ pe un biet om, 
albit de anii vieţii. Cum au intrat în sală, bătrânul privi împrejuru-i 
cam cu teamă. Dar băiatul ce-l conducea, îi ajută să stea pe un scaun, 
apoi aşeză jos lângă picioare-i un coşulet cu o legătură, pe care bă- 
trânul îl avea cu sine. Mai stete puţin şi plecă salutându-l cu respect. 

Indată în aceeaşi sală întâlni un hamal, pe care-l rugă să aibă grije 
de bătrânul om până pleacă. Apoi strângându-i mâna prieteneşte, păşi 
spre uşa de eşire. 

La uşă sta un domn. Acesta observase câtâ purtare de grije are 
băiatul pentru bătrân, de aceea-l opri întrebându-l: «Băieţaşule, de 
sigur acest bătrân e bunicul tău? sau nu? Precum văd dânsul vrea să 
călătorească cu trenul?». 

Băiatul zâmbind răspunse: 

«Nu, Domnule. Acesta nu este bunicul meu; dar precum se vede, 
dânsul negreşit că este al cuiva. Sărmanul om! Eu dădui de el la un 
colţ de stradă, pe când mergeam la şcoală. Dânsul vrea să călătorea- 
scă cu trenul la un oraş depărtat, unde are pe singura lui fiică. Când 
l-am găsit, sta pe loc şi se uita în toate părţile, căci se rătăcise de 
drumul gării. 

Timpul era scurt şi trenul se apropia ca să plece. Dacă lam văzut 
aşa de mâhnit că ya pierde trenul, l-am rugat să meargă cu mine că- 
| duc eu la gară. Faţa bătrânului odată sa luminat de bucurie. Dacă 
aş mai avea timp, l-aşi petrece până la suirea'n tren, —dar trebue să 
mă înapoiez la şcoală, căci e târziu. In locul meu, va avea grije de 
dânsul hamalul cu care vorbii acum». 

Când domnul vrea ca să-l laude pentru fapta lui cea frumoasă, bă- 
iatul plecă grăbit şi într'o clipă se făcu nevăzut din gară. El nu vrea 
să primească lauda oamenilor, căci învățase din cărţi şi la şcoală, că în- 
aintea unui bătrân şi chiar înaintea celor mai în etate de cât tine, să 
te scoli, să-i saluţi şi la neputinţă să le dai mână de ajutor. 

Sufletul acestui băiat era pătruns de aceste învățături întru cât el 
spuse: «Aceasta am făcut-o nu ca să-mi capăt laudă dela oameni, ci 
am făcut-o spre bucuria Mântuitorului meu.» 

Respectaţi pe cei mai în vârstă şi ajuteţi-i în nevoi, ca şi voi la 
rândul vostru să fiţi respectaţi şi ajutaţi. 


Băluţă dela Scorila. 


REGINA ALBINELOR 
— FINE — 


«Despre asta nici vorbă. Aşa-i». — Ei, bine, atunci când 
regina îşi va face plimbarea de cercetare, să-i eşim înainte 
şi să-i închidem drumul. Unele dintre voi se reped la ea, 
altele se grămădesc peste ea şi în câteva clipe e înăbuşită. 
Miere s'a strâns de ajuns, vom putea trăi din-belşug- şi ve- 
sele. «Nici o muncă ne va fi scăparea». Şi astfel s'a şi în- 
tâmplat. Regina fu atacată mişeleşte, înăbuşită şi aruncată 
alară în strigăte sălbatice de batjocură. «Oare surorilor ei 

li-a mers ceva mai bine » strigară conjuratele. Acum suntem 
libere, iar ea şi-a luat răsplata». 

Albinele nu erau însă toate de aceiaşi părere, 

Ele ascultară spăimântate vestea despre cele petrecute şi 
plângând strigară: «Ce-o să ne facem, dacă ne lipseşte re- 
gina ? Numai ea era aceea care popula stupul; cât trăia ea, 
nu lipseau forţele nouă pentru propăşirea statului». 

Altele nu voiau să creadă în cele povestite şi căutau pe 
regina peste tot, iar după ce au căutat-o în zadar, isbucniră 
în vaete sfâşietoare. 

«Nu vă mai strâmbaţi ca copiii», striga Gherghina. Nimeni 
nu mai e nevoită să mai facă acum vre-un lucru, care nu'i 
place. Să'mi mulţumiţi însă mie că v'am adus libertatea cea 
de mult dorită». 

La aceste vorbe, albinele cari îngrijiau de ouă, părăsiră 
îagurii şi începură a mânca miere. Albinele purtătoare steteau 
afară la soare şi nu mai strângeau nimic. Nu se mai clădiră 
nici căsuțe nouă, de oare ce nu mai era nici o regină, care 
care să pună în ele ouă. Ouăle de mai nainte se stricară şi 
un miros rău se răspândi de la larvele în putrezire. Albinele: 
încetară de a mai curăța stupul şi unde înainte vreme dom- 
nea curăţenia, acum se întindea o murdărie scârboasă. Stră- 
jile steteau nepăsătoare la posturile lor, căci nu le păsa de 
ce se petreceu în stupul cel neîngrijit. De ce să mai ţină 
ele la ordine, când peste tot nu mai era nici o ordine? 

Atunci veniră viespi şi furară din miere. Le lăsară să ia, 
de oarece provizia nu era îndestulătoare pentru iarnă în cât 
era de prisos să o mai apere. Se iviră şi molii la ceară, nişte 
fluturaşi mici, ale căror larve cu tortul lor o făceau de nu 
se mai putea întrebuința. 

Din zi în zi răul se măria, iar descurajarea albinelor creş- 
tea spăimântător. Ele îşi vedeau cu ochii pieirea. lernarea 
ajunse cu neputinţă. 

«Astea sunt binefacerile libertăţii» strigau ele. «Ce fericite 
eram când ne supuneam legilor înțelepte ale statului nostru, 
când ne guverna o regină, care'şi îndeplinea datoriile ei cu 
aceeaşi luare aminte ca şi voi. Gherghino tu batjocoreai, or- 
ganizaţia noastră ca fiind rea şi de nesuferit, trăim oare acum 
într'o stare mai bună şi mai de suferit? Am dat la o parte, 
amăgite de vorbele tale, binele şi în schimb răul ne-a fost 
partea. Tu nu ne-ai adus libertatea, ci jugul  neorânduelii. 

Blestem pe tine, care ne-ai răpit mulțumirea şi nu ne-ai dat 
în schimb de cât mizeria». 

<Nu sunteţi încă destul de coapte pentru libertate», le răs- 
punse iute Gherghina. Dacă aţi îi mai deştepte de cât sun- 
teti, ați pricepe aceasta. E însă o libertate, pe care o înţe- 
legeţi. Tot ce oferă pământul, ne aparţine. Trăim şi pentru 
că trăim avem dreptul de a poseda. Sunt mulţi stupi. Fagu- 
rii sunt plini de miere. N'avem oare drept la mierea aceasta? 
Prisosul e o nelegiuire față de noi. Să ne răsbunăm! Să 
părăsim stupul acesta. Moliile pot să'l tot scormonească. Nu 
e mare pagubă de el. Haideţi, eu vreau să vă fiu călăuză!» 
Numai o parte din albine o aprobară. Celelalte ziseră: <Ho- 
ţia nu ne poate fi scăparea. Stupii străini nu ne primesc. 
Pierim oare cum s'o întâmpla. Foamea, frigul şi îngheţul, cu 
care nu putem lupta noi aşa de puţine, ne vor omori negre- 
şit în curând. Tu ne-ai împins spre rătăcire, ne-ai conrupt, 
trebue să ne despărțim de tine. Durerea noastră să cadă 
asupra ta ! Gherghina plecă după jafuri numai cu o mică 
ceată. Une ori isbuteau să pătrundă neobservate prin stupi, 
adese ori erau însă alungate de străji. Fără adăpost, la voia 
prigonitorilor, ceata scădea văzând cu ochii. Toamna sosise ; 
ultimele ei flori dedeau o hrană  neîndestulătoare.  Nădejdea 
unui adăpost pierise cu totul. 

Dar iată că într'o zi Gherghina dă peste un stup foarte 
bine îngrijit. Garda sta la urdiniş şi albine harnice intrau ve- 
sele înăuntru. Intre acestea Gherghinei i se păru că vedepe 
Veta. Gherghina căută săo ajungă, dar garda îi strigă: «Stai !» 
— “lan ascultă», zise Gherghina,—<nu e la voi o albină mai 
în vârstă pe care o chiamă Veta ?» «Dar ce vrei cu ea» - i 
se răspunse. “Am să'i împărtăşesc ceva important. Lăsa- 
ți-mă înlăuntru». «Te cunoaştem noi. Eşti una din albinele a- 
celea hoaţe, care de câtăva vreme se strecoară ca să fure 
şi tulbură pacea albinelor lucrătoare».—< Odinioară ţineam şi 
eu de poporul vostru, începu Gherghina.  Primiţi-mă la voi». 
«Ba nu. De ce mai urmat pe regina, dacă erai din neamul 
nostru ? Nu te credem». 

<Chiemaţi pe Veta. Ea va întări spusele mele şi se va 
îndura de tovarăşa ei de altă dată>.—<N'avem încredere în 
vorbele tale. Haina'ţi este sfâşiată, părul atârnă încurcat și 
neîngrijit, ochiul tău priveşte rătăcit şi ameninţător. Veta cea 
bună n'a putut fi prietina ta. Pleacă de aici». 

< Odinioară eram vioaie şi elegantă, azi sunt înconjurată 
de mizerie. Membrele îmi sunt fără putere, din cauza lipsei; 
în ochii mei se vede desnădejdea. Fie-vă milă; daţi'mi adă- 
post şi hrană. Induraţi-vă cu o bucăţică». 

“Numai cel ce a zidit casa, poate să locuiască în ea. Nu- 
mai cine a strâns provizii, are voie să mănânce din ele. Unde 
sunt fagurii, pe care i-ai clădit ? Unde sunt căsuţele, pe care 
le-ai umplut ? Acestea nu le găsim în stupul nostru ; cu tine 
n'avem nimic comun. Pleacă şi ocoleşte de acuma hotarul 
împărăției noastre !» 

«Cu ultimele mele puteri, voiu intra cu forţa» strigă Gher- 
ghina. «Vreau să trăesc, auziţi voi, vreau să trăesc. Din pri- 
sosul vostru vreau să mă satur». 

Gherghino se repezi spre intrare, cu o furie sălbatică, cu 
gura deschisă de tot, amenințând cu acul. Străjile însă apu- 
cară pe aceestă furioasă şi o ţinură strâns. In câteva mi- 
nute îi smulseră aripile din încheieturi. Din răni îi ţâşni sânge. 
Era lovită de moarte. 

Sgomotul luptei se auzi înnăuntrul stupului. Albinele înain- 
tau cete—cete spre a veni în ajutorul gardei. Veta aleargă 
şi ea acolo. 

<Gherghino !» striga ea cu durere, când văzu pe rănită. “Tu 
în agonie la uşa noastră ? Cum ai ajuns aci ?» 

< Compătimirea ta vine prea târziu», zise Gherghina slăbită 
şi deschise ochii. «Dar spune'mi, ca o mângâere, tu care 
eşti înțeleaptă, am făcut rău că am dorit la moarte liberta- 
tea ?»—<Ceia ce tu numiai libertate, era anarhie», răspunse 
Veta. «Te  răsculai contra legilor, numai pentru ca să faci 
singură legi şi să stăpâneşti. Tu nădăjduiai într'o fericire vii- 
toare şi uitai că trăeşti numai în prezent. Mulţumirea este 
fericirea, dar tu mai recunoscut-o». «Dar tu eşti fericită, 
Veto ?»—<Noi toate suntem fericite prin îndeplinirea în de- 
obşte a datoriilor noastre şi prin credinţa către regina noas- 
tră». 

«Regina ?» şopti încet Gherghina. «Prin omorârea reginei 
noastre credeam noi că vom dobândi libertatea. Pieirea ne 
fu răsplata. Acum m'a ajuns şi pe mine moartea».  Aripele 
celei ce se jeluia, tremurară încet. Apoi îşi sgârci corpul şi 
viaţa i se dusese. Veta mişcată se întoarse în stup ca să 
comunice reginei cele petrecute. Şi ea plânse pierderea po- 
porului, pe care îl stăpânise odată. Când veniiarna şi albi- 


AMICUL TINERIMEI 


nele aşteptau, strâns ghemuite, una lângă alta, sosirea pri- 
măverei, Veta le  istorisea despre statul care se  prăpădise 
în mizerie din necredinţa Gherghinei. Ele o ascultau cu aten- 
ție aşa că timpul nu li se mai părea lung, încredinţându-se că 
numai statul, unde totul se respectă, unde fiecare îşi împli- 
neşte datoria, unde fiecărui individ i se dau drepturile, care 
i se cuvine, după cum cere natura, unde nu există persecu- 
ţii şi ură, unde în sfârşit domneşte cinstea şi dreptatea, — 
numai un astiel de stat poate propăşi şi deveni puternic, nu- 
mai aci se poate vieţui fericit. Ori care alt stat, unde dom- 
neşte volnicia, batjocura, lipsa de respect şi de cinste față 
de fiecare individ, trebue neapărat să slăbească şi să se 
descompună, stăpânitorii tirani şi necinstiţi, trădătorii mişei şi 
egoişti trebue să piară, pentru ca apoi să se ridice trufaşă 
dreptatea şi cinstea pe ruinele înaintaşilor şireţi şi răi. 
(După I. Stinde.) O Institutoară 


POVESTE 


Departe, departe, trăia un împărat mare şi puterni5. Şi ăst 
împărat avea o fată frumoasă, cum nu mai era alta pe lume. 
O iubea împăratul şi o iubea împărăteasa, că nu mai puteau 
după dânsa şi-i făceau toate poftele şi o răstăţau. Când se 
făcu fată mare şi vremea măritatului sosi, vesti împăratul pe 
toți craii şi fii de împărați de prin toată lumea. Cum auziră 
aceştia, că fecioara cea minunat de frumoasă vrea să se mă- 
rite, se îmbrăcară cu hainele cele mai alese, muiate par'că 
cu totul în aur, puseră pe ei cele mai scumpe podoabe şi 
pe cai năpraznici se luară la'ntrecere cu vântul către caste- 
lul în care locuia domniţa. Şi cutreerară, cari mai mult, cari 
mai puţin, după cum erau mai depărtaţi sau mai apropiaţi de 
castel. Inăuntru tură primiţi ca nişte fii de împărați ce erau. 
Acum mai rămăsese ca domniţa să-şi aleagă dintre ei de soţ 
pe cel ce îi va plăcea mai mult. 

Cu o zi înainte de a-şi alege de soţ pe cel ce-i va plă- 
cea mai mult, dintre cei ce vor trece pe  din'naintea ei, 
fata îşi ceru voe de la împărat să o lase să doarmă noap- 
tea în grădină. Dintr'un început împăratul nu se învoi, dar 

două mărgăritare, ce se rostogoliră pe obrajii aprinşi ai fiicei 
sale, îl făcură să-i dea voe—că doar o iubea împăratul aşa 
de mult, aşa de mult... 

Când noaptea cuprinse văzduhul, când stelele şi luna se- 
arătară pe cer, tânăra domniţă se duse de se culcă în gră- 
dina cea măre, la marginea unui lac, sub crăcile unui porto- 
cal, la a cărui rădăcină crinii îşi înălţau pe'ntrecute fețele lor 
de zăpadă. 

Era linişte. 

Un bulgăr de aur pe cer, iar altul se scălda în undele ar- 
gintii ale lacului adormit. 

Nuferii pluteau pe lângă mal, cântecul greerilor amuţise. 
Nimic nu se auzea, nimic nu se simțea. Totul adormise. Nu- 
mai un zefir dulce se plimba liniştit printre frunzele pomilor. 

Nevinovata fecioară dormea acum dusă în această pace 
divină. 

Tresări. 

“Se uită împrejur, şi-şi lăsă din nou capul în aşternut. 

Tresări din nou. 

Se uită iarăşi în jurul său, dar rămase mirată. 

Ce s'a făcut acel ciobănaş ce o ţinea în braţe, ce s'au 
făcut pletele lui de aur şi ochii lui mai frumoşi ca albastrul 
cerului senin de primăvară ? Dar braţul lui puternic ce-i cu-: 
prindea talia subţire, ce s'a făcut ? Şi îluerul şi doinele sale 
unde's ? 

A fost vis. 

Fecioara se culcă şi dormi mai departe până ce primele 
raze de aur ale soarelui dimineţii îi atinseră obrajii albi şi 
catitelaţi. Atunci se deşteptă. Se sculă şi se duse în palat, 
gândul ei însă nu fugea dela ciobănaşul cel frumos. Tare 
era mâhnită, că a fost vis şi nu cu adevărat. Impăratul cum 
o văzu, o luă în braţe şi o sărută, iar fata se uită lung la: 
el şi două lacrimi ferbinţi picară din cei doi ochi ca două 
mure. 

— De ce plângi fata mea, o întrebă împăratul mâhnit. 

— Plâng fiindcă va trebui să mă despart de voi, de voi 
pe care vam iubit atât de mult. 

— Nu-i nimic, nu mai plânge, tu nu faci acum nimic alt- 
ceva de cât ce fac toate fetele la vârsta ta. Acum mergi de 
te găteşte, căci timpul ca să-ţi alegi soţul a sosit. 

Domnița merse de-şi puse rochia de mătase, mai albă ca 

zăpada căzută de curând, şi se încinse cu un cordon de fir.. 
lşi puse apoi nişte pantofi în picioare, a căror piele era mai 
fină ca cel mai fin bumbac şi pieptenii pe cari îi purta în 
păr erau lucraţi numai în pietre preţioase. Astiel împodobită. 
întrecea în frumusețe pe cea mai frumoasă zână. 

Dintre toţi fiii de împărați şi dintre toţi craii, cari trecură. 
pe dinaintea ei, la nici unul nu zâmbi şi la nici unul nu privi.. 
Două plete de aur, ce îluturau se apropiau de dânsa. Le 
privi ţintă. li păreau cunoscute. Erau ale ciobănaşului din vis, 
iar când acesta ajunse în fața ei se sculă şi-i întinse mâna.. 

Impăratul sări după scaun. Era mânios. Fruntea-i se întu-: 
necă şi fața i se învineţi. Tremura de turbare şi graiul îi a- 
muţise. In urmă izbucni strigând : 

— Mojicuie, mojicule, ai ştiut că chiparoşii nu cresc între. 
burueni şi nici fetele de împărat între ciobani şi totuşi ai 
venit aci, unde nu îţi era locul; iar tu fică făţarnică şi ne- 
ruşinată ai căutat să necinstesti numele tatălui tău. Las că 
ştiu eu ce vă trebue voua. 

La aceste cuvinte toţi se cutremurară şi nimeni nu îndrăz- 
nea să privească în ochii împăratului, ce erau ca de fulger. 

Când se mai linişti, puse de legă pe ciobănaş în lanţuri şi- 
| bagă în cele mai adânci beciuri ale închisorii, iar pe fică-sa 
o dete în îngrijirea unei bătrâne. Ea nu mai avea voie să fa- 
că un pas din grădina sa, ce se afla întrun loc, unde nu se 
găsea nici urmă de om. 

Sărmnana domniţă trăia amărâtă în acest loc, nu mai surâ-- 
dea şi nu-şi ridica ochii din pământ. Uneori o podidea plân- 
sul şi bătrâna, care-i pricepea păsul şi căreia i se lăcuse 
milă de ea îi zicea: — «Taci fica mea, că îl vei revedea.» 

Bătrâna înduioşată se duse la închisoare şi făcu pe paznic 
să dea drumul ciobanului să vorbească cu domniţa. 

Fata se îndreptă, mâhnirea îi peri şi râdea mai veselă ca 
oricând. | se părea că e cea mai fericită după lume. Dar du- 
pă câtva timp împăratul află tot. De necaz dete poruncă slu- 
gilor să omoare pe bătrâna şi pe cioban, iar pe lhică-sa să 
o bage în temniţă. 

Inainte ca bietul ciobănaş să-şi primească pedeapsa, dete 
o sticluță cu nişte leacuri domniţei şi-i zise: <la aceste lea- 
curi şi toarnăle peste mine după ce mă vor fi tăiat şi tu du- 
te de fă voia împăratului.» După ce ciobănaşul fu tăiat de 
slugi, domniţa făcu precum îi spusese el şi în urmă se duse.. 

L CCC 


La trei zile după aceea ciobănaşul învie şi plecă în lume. 

Impăratul căzu greu bolnav şi nimeni nu crezu să mai sca- 
pe. Toţi vracii şi vrăjitorii, toţi învățații şi toate babele tură 
chemate, dar niciunul din ei nu putură să-i dea de leac. Intr’ 
una din zile veni la el un tânăr călător şi-i spuse că numai 
el îi ştie leacul. Tânărul era ciobănaşul, care înviase. Impăra- 
tul îl rugă să i-l spuie şi îi va da ce va voi. Flăcăul îi spu- 
se că se va însănătoşi de va bea apa vieţei ce se află de- 
parte, departe, la hotarul împărăției broaştelor; iar în urmă se 
făcu nevăzut. Impăratul dete sfoară că va da pe fiica sa de 
soţie şi împărăţia după moartea sa, aceluia, care va aduce 
apa vieţii de la hotarul împărăţii broaştelor. Greu era lucru, 
nu-i vorbă, totuşi se  încumetară câţiva să plece, dar de în- 
tors nu se mai întorceau, căci ajungând la fântână după mul- 
te greutăţi, dădeau peste cei doi bălauri, cari o păzeau şi cari 
cereau câte trei buţi de aur topit de fiecare şi aşa o vor 
căpăta. Dar ei nu puteau să le îndeplinească dorinţa şi erau 
înghiţiţi. Văzând că cei plecaţi nu se mai întorc, alţii nu mai 
aveau curajul să plece. 

Impăratului îl era din ce în ce mai rău şi în urmă îşi luă 
toate nădejdiile. Atunci veni la el din nou ciobănaşul, dar îm- 
brăcat cu totul schimbat, că împăratul nu-l recunoscu, şi-i 
spuse că el se va duce şi-i va aduce apa vieții. Intră apoi 
în grajd la murgul său, îl luă de căpăstru şi încălicându-l îi 
zise: <Hi murgule, hi, departe, departe, tocmai la hotarul îm- 
părăţiei broaştelor, unde se află fântâna de unde curge apa 
vieţii.» Cât ai număra trei calul şi călâreţul fură la fântână. 
Aci ciobănaşul descălecă şi zise iarăşi murgului “<Murgule, 
murgule, ascultă pe stăpânul tău şi-i dă trei buţi cu aur 
topit» Murgu sforăi odată ţapăn şi scoase pe nările sale ce- 
le trei buţi. Stăpânul-său le luă şi le dete bălaurilor, cari 
îl lăsară să-şi ia apa într'un urcior. Incălecă şi cât ai număra 
iarăşi trei fură la palat. Ciobănaşul dete apa împăratului. El 
o bău şi se făcu sănătos. Impăratul se ţinu de cuvânt şi voi 
să-şi dea fata de soţie celui ce-l făcuse bine, dar ciobănaşul 
îi zise: <Măria ta ai spus că chiparoşi nu cresc între buru- 
ieni şi nici fiicele de împărat între ciobani şi acum chiar tu 
vii să-mi dai pe fiica ta mie?> Impăratul rămase împietrit. Sim- 
ţia că locul se învârteşte cu el şi vorbele i se'necase în gu- 
ră. Abia putu zice: <lartămă.» După aceea ciobănaşul îi spu- 
se toată întâmplarea sa. 

Ciobănaşul şi cu domniţa făcură în urmă o nuntă cum ni 
s'a mai pomenit. Cheful tinu mai multe zile d'arândul şi toţi 
se săturară de mâncări şi beuturi. Ei trăiră în pace multă 
vreme ; iar când împăratul îmbătrâni, se sui ciobănaşul pe 
tron şi cârmui împărăţia până la adânci bătrâneţe cu înţelep- 
ciune. lar când sosi sfârşitul le sosi la amândoi deodată şi a- 
mândoi, Cioban împăratul şi cu împărăteasa muriră fără ca 
să se plângă unul pe altul. 

Const. G. Basiliad : 


Povestirile unui om, care a călătorit în India.. 
— Urmare — 


Despre ziuă furtuna se potoli şi soarele lumina marea încă agitată, 
dar pustiirile ce făcuse furtuna pe corabia noastră erau şi mai gro- 
zave la vedere în plina sa lumină. Acum veni rândul lui Rowley să 
îndrepte, să dreagă, să facă la loc ceea ce se stricase. Mai ales roata 
de la cârmă fusese stricată; amândouă catartele erau întrun hal, că 
n'ar mai fi putut suporta o altă furtună la fel cu aceasta. 

Căpitanul era schimbat, ca prin farmec. Tocmai prietenos nu era, 
dar era blând. Părea a-şi fi recunoscut greşala, lăuda pe toţi pentru 
credinţa lor în îndeplinirea datoriei şi porunci să ni se împartă rom 
şi alte bunătăţi, a căror existenţă pe corabie nici nu o bănuiam mai 
înainte. 

Abia ajungând în Sfânta Elena, aflarăm că această schimbare a pur- 
tărei sale fusese urmarea unei convorbiri foarte serioase cu  coman-- 
dantul, după ce se potolise furtuna. 

Stăturăm puţin în Sfânta Elena şi căpitanul nu dete voie  nimănuia 
să se coboare pe uscat. Poate că-i era teamă să nu ne plângem con- 
tra lui sau să nu fugim. Nu-şi schimbă de loc purtarea, aprovizionă 
însă din belşug corabia cu tot ce era de trebuinţă şi cu ceea ce ne 
lipsise până acum. 

Steteam adesea pe punte şi admiram minunata insulă de  peatră, 
care se înălța din sânul umed al mărei, cu uriaşele şi ciudatele ei 
grămezi de stânci şi ne cuprindea dorul să mergem s'o vedem mai 
de-aproape, fără ca să ni-l putem alina. Eu însă avui prilejul de a 
mai vorbi cu Rowley de aproape asupra planului nostru. Noi doi a- 
veam motiv să nu ne încredem în purtarea liniştită a căpitanului Ball. 
Vedeam noi doar privirile pe care ni le trimetea pe furiş şicare nu ne 
prevestea a bine ! Intreprinderea era de sigur îndrăzneață. Trebuia, plănu- 
iam noi, să ne depărtăm de corabie, neobservaţi ; dar asta nu era de cât 
jumătate din sarcină. Trebuia să stăm ascunşi atât cât corabia era an- 
corată pe râul Gange. Acest fel de dezertări nu erau lucru rar şi că- 

pitanii ordonau poliţiei engleze să puie mâna pe fugari, întrebuinţând 
toate mijloacele posibile. Dacă ne prindea, soarta noastră era mizera- 
bilă, fără doar şi poate. Afară de asta, sacriticam mult. Cu cât 
luam mai puţin din avutul nostru, cu atât aveam mai multă spe- 
ranță de reuşită. Indată ce corabia pleca, eram liberi. Trebuia să ne 
despărţim nu numai de mica noastră avere, care era toată pe bord, 
ba chiar de leafa noastră ; căci prin contract se hotărâse să ni se 
plătească deabia când ne vom înapoia la Londra. 

Şi totuşi, hotărârea noastră se întărea tot mai mult. Voiam mai bine 
să riscăm totul, să pierdem totul, de cât să fim la bunul plac al aces- 
tui om şi pradă voinţei lui fără margini. El ne ura şi era lucru vădit, 
că aştepta doar prilejul, ca să-i dea motiv să ne arate ura şi mâ- 
nia lui. 

Faţă de mine era cu totul altul de cât fusese la început. Imi dedea 
ordinele rece, scurt şi poruncitor. Nu mai amintea, ca mai nainte, când 
făceam ceva demn de laudă. Pentru cea mai mică greşeală, primiam 
imputări aspre şi vedeam bine că se aştepta să-i zic şi eu vre-o 
vorbă necuviincioasă, ba ceva mai mult, el mă întărâta mereu. Dar nu 
izbuti, căci eu ştiam să mă stăpânesc mai bine de cât Rowley cel 
iute. Inţelegeţi bine că încrederea mea în el dispăruse. 

Incepurăm pregătirile, îndată ce pluteam în Oceanul Indiei. Toţi ba- 
nii ce-i aveam, îi cusurăm în betelia de la pantaloni, spre a scăpa 
cel puţin cu atâta. Amânarăm pentru mai târziu ceea ce putea - deş- 
tepta bănueli. Nimeni pe corabie nu bănuia planul pe care Rowley şi 
cu mine îl păstram, ca pe cea mai adâncă taină a sufletului nostru. 
Ori ne vom ascunde în Calcutta ori vom fugi mai înlăuntrul țărei sau 
în sfârşit vom profita de vre-o ocazie, ca să mergem mai departe în 
susul Gangelui,—cum o vrea întâmplarea. Eu lăsai toată grija pe sama 
lui Rowley şi eram încredinţat, că omul acesta îndemânatec şi între- 
prinzător va şti de sigur să aleagă mijlocul cel mai bun. 


IV 


Ar trebui să mint, dacă v'aş spune, că fiind pe mare, cuvintele bu- 
nului meu compatriot din Londranu îmi erau necurmat în minte. 

«Să nu-ţi paie rău», îmi zisese el şi de câte ori se deşteptase în 
sufletul meu până acum părerea de rău! Dacă aş mai fi putut fi încă 
odată la el. nici o putere din lume nu m'ar fi putut sili să-mi schimb 
soarta şi să prefer o poziţiune nesigură alteia statornice, cum făcusem 
plecând de la el. Cât de vii îmi reveneau în minte cuvintele lui: «De- 
la mine ştii la ce să te aştepţi, dar nu ştii la ce să te aştepţi din par- 
tea căpitanului, în puterea căruia te dai cu totul acuma.» Şi aşa se 
întâmplase, ca şi cum ar fi presimţit sărmanul ce avea să fie! Şi nu 
îmi va părea oare rău şi de pasul ce vream să fac acuma, mă între- 
bam adesea în orele mele de singurătate. Căci voiam să fac ceva 
nedrept; asta mi-o spusese conştinţa: dar îmi dedeam bine sama că 
„căpitanul mă împ ngea, mă silea şă fac astfel. 


(Va urma) Aurelia V Cochinescu 

Banul peste putință 


de ridicat 


Aşezaţi în mijlocul po- 
dului palmei voastre în- 


N tinse un ban, fie de pildă 


o băncuță. Rugaţi acum 


; pe unul din prietenii voş- 
: tri, să ia o perie de haine 


şi spuneţi-i că banul va fi 
al lui de va isbuti să-l ia 
periind podul palmei. 
Prietenul vostru o să se 
străduiască în fel şi chi- 
puri; dar el se osteneşte 
în zadar, căci banul nici 
gândn'are să se clintească 
din mâna voastră, ca şi 
când ar fi fost încleiat aci. 
li este oprit bine înţeles 
să lovească cu peria mâna 
repede. Atunci rezultatul 
ar fi că banul ar fi trântit 
imediat la pământ. El tre- 
bue să se mulţumească să 
perie cum perie o haină. 
Sunt sigur c'o să'ntâlnesc 
neîncrezători, arătându-le 


această plăcută experienţă: Mă voi mărgini să le zic numai ca  întot- 


.deauna “<încercaţi.» 


Lumânările ilustrate 


Florian D. Stănculescu 


lată un mijloc de a îm- 
podobi toate lumânările 
din camera voastră, cu 
desemnuri de tot felul, 
fără a fi artişti. Luaţi o 
foae de hârtie pe care 
e imprimat desemnul ce 
„voiţi să'l  reproduceţi. 
Lărgimea desemnului, să 
nu treacă peste contu- 
rul lumânărei. Infăşuraţi 
lumânarea cu această 
hârtie, apăsândo bine 
şi având grijă ca de- 
semnul să fie pe lumâ- 
nare; plimbaţi repede 

pe dosul hârtiei un. chibrit aprins. S'a isprăvit ! Desfăşuraţi hârtia şi 
veţi constata că toate părţile desemnului s'au reprodus în mod fidel 
în culoare cenuşie pe lumânare. Veţi reuşi cu atât mai bine în această 
mică operaţiune cu cât hârtia pe care e imprimat desemnul e mai sub- 
tire şi cu cât desemnul e mai de curând, Trăsăturile de creion nu tre- 
buesc să fie prea dese, căci ele se lărgesc imprimându-se pe 
stearină. Desemnurile trebuesc să fie cât mai negre posibil. 


Florian D. Stănculescu 


PROBLEME DE DESLEGAT 


l. Suma în două numere este 2754, iar câtul celui mai mare prin 
cel mai mic este 8; care sunt acele numere ? 
Ii Ma. 


II. O fântână dă 70 ocale de apă într'o oră şi 5 minute. Câte ocale 
de apă va da acea fântână în o zi întreagă? 
C. D. Georgeecu 


Nişte persoane împart o sumă de bani. Prima persoană ia 100 lei 
şi 1110 din rest; a doua 200 lei şi 1110 din rest ş. a. m. d. fiecare 
persoană ia cu 100 lei mai mult de cât cea dinaintea ei şi 110 din 
rest. 

Ce sumă şi câte persoane au fost, ştiind că toate au luat egal? 


Deslegările în No. 10 C. Venescu 


DESLEGA.RI 


Problema I.— de la pag. 104. A a avut 99, B 51 C. 27 şi D. 15 lei. 

Problema Il.— de la pag. 104. A ajunge pe B. în 4 zile, 

Au deslegat bine Problema I: M. On. D. Ioachim Munteanu pro- 
topresbiter —Agnita—Tnia. C. Venescu seminarist. Ilie Cristoloveanu, 
gimn. Turnu-Măgurele. i 

Au deslegat Problema II: Const. D. Georgescu— Colentina. T. I. 
Mardale— Drănic. Nic. |. Stefănescu, seminar. 


Problema şi aritmogriful | şi II dela pag. 87 şi 88 lau deslegat 
bine. M. On. D. loachim Munteanu; iar Aritmogriful Il de la pag. 88 
Const. D. Georgescu—Colentina. . 


Poşta Redacției 


D. D. Tomescu. Treci pe la Redacţie. Lentescu şi altora în curând. 


Revista AMICUL TINERIMEI începe de la 1 Aprilie a. c. al şap- 
telea an al existenţei sale: 

Tot ce priveşte abonamentele, corespondenţa, articolele, deslegările 
etc. se vor adresa „Redacţiei- Amicului Tinerimei, București Strada 


Romană No. 12. >! 


Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 


Direcţiunea AMICULUI TINERIMEI roagă pe toţi iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 


Manuscrisele trimise spre publicare, să se scrie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă în lăuntrul 'Țărei Româ- 
neşti 5 bani de fie-care 50 grame, iar din celelalte ţări locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte şi legate, anii II, III şi 1V cu Lei 4; anii V şi VI 
cu Lei 5.. $ 


Tinerilor ! Răspândiți revista voastră cât puteți mai 
mult ! | 


Păstraţi numerile spre a le lega la sfârşitul anului. 


PAPUŞA 


„Primul Atelier românesc de păpuși și jucării naţionale 


Adresa: BUCUREȘTI — STR. ROMANĂ No. 12 


In aceiaşi casă cu Redacţia <AMICULUI TINERIMEI» 


Pentru voi, dragi copii, fete și băieţi, a deschis o 
prietina a tinerimii, un atelier de păpușele foarte 
drăgălașe şi de felurite jucării precum și o clinică 
pentru ele. 

Se găsesc aci păpuşi mari și-mici, armata română, 
ciobănași, oi, căţei, cocoși și alte animale, cu pre- 
turi mici. 


TIPOGRAFIA ȘI LEGATORIA 


G. ILIESCU 


_ Telefon 28/49— -STR. POPA SAYU No. 3—(La Sosea) 


(CASELE PROPRII) 


Efectuează lucrări de. Tipografie: şi Lesă- 
torie cu preţuri reduse. 


Anul al VI-lea No. 9 K 1 August 1910 


Numărul 20 bani 

DA REVISTA PENTRU TINERIMEA ȘCOLARA 


EE CULTURA KKK X 
MORALA, IUBIRE DE NEAM, ȘTIINȚA, 
xxx MUNCA xx 


ABONAMENTUL ANUAL : 
In Romanis: n co e e eee a PI 
Afară de România . . . Coroane5 


APARE DE 2 ORI PE LUNĂ SUB DIRECŢIA 
D-lui |. MOISIL.— București 


CALUL FERMECAT 


Un păstor de cămile, sărac, care trăia în oraşul Damasc, avea doi 
feciori, pe unul îl chema Ali, pe celalt Ibrahim. Când a fost să moa- 
ră, era foarte îngrijat, ce se va alege după moartea lui din băiatul 
cel mai mic. Pe cât era de iute şi de îndemânatic Ali, cel mai bătrân, 
pe atât de încetinel, leneş şi visător era Ibrahim încă de mic. 

După ce murise tatăl, Ali plecă cu caravanele prin deşerturile nisi- 
poase, să cutriere ţări străine, să vadă tot felul de lucruri însemnate, cum 
a făcut pe vremuri şi tatăl său, care povestea de multe ori despre 
călătoriile făcute prin ţări depărtate. Inainte de a părăsi însă Damascul, 
căută pentru fratele său un loc, de fecior, într'o cafenea. Lui Ibrahim 
îi plăcu slujba asta, crezând că nu va avea lucru greu, căci toată ocu- 
paţia lui era să ducă cafele muşteriilor, să le umple ciubucele şi să 
le aprindă. 

Cu toate acestea cafegiul îl certa în toate zilele, pentrucă Ibrahim 
era un mare tăntălău şi nebăgător de samă. Acuşi vărsa cafeaua pe 
haina unui muşteriu, acuşi da altuia luleaua fără s'o aprindă, acuşi ia- 
ră, la al treilea, îi arunca în pantof un cărbune aprins. Muşterii se 
plângeau de el, cafegiul se necăjia şi în sfârşit îi spuse să-şi vază de 
drum, 

Ibrahim nu se prea supără de asta, ieşi vesel din cafenea, având 
credinţă că o să dee el peste noroc. Zile întregi umblă haimana pe 
străzi până i se isprăviră şi puţinele parale pe care le avea. In curând 
îşi căută iară un loc de servitor şi găsi la un neguțător bogat. N'avea 
alta de lucru, decât să meargă pe lângă calul stăpânului, când ieşea 
călare, sau să ducă luleaua după el. Lucrurile acestea le îndeplinea 
aşa de bine, că stăpânul era pe „deplin mulţumit. 

Intr'una din zile, stăpânul său îi dete o pungă mare de bani şi-i zi- 
se: “Ibrahime, dute în târgul de cai. Nu departe de moşcheea cea mare 
vei vedea un arab cu un armăsar alb, foarte frumos. Cu el am înche- 
iat târgul, spune-i salutări din partea mea, dă-i punga asta, şi adă ar- 
măsarul acasă“. 

Ibrahim plecă la târg, căscă gura în dreapta şi în stânga, mai ste- 
te de vorbă cu neguţătorii de cai, şi tândăli multă vreme, până ajunse 
în sfârşit la moşcheea cea mare, unde era trimis să caute pe arab. In- 
tr'aceea însă îşi uitase de tot că stăpânului are să-i ducă un armăsar 
alb, şi când zări pe un turc bătrân, care şedea petreptele moşcheii, ți- 
nând de frâu un cal negru, bătrân şi slab, gândi că acesta e omul şi 
calul, de care i-a spus stăpânul său. 

»Ei bătrânulet. zise el şi îşi deslega punga dela cingătoare, »aşa e 
că dela d-ta a cumpărat stăpânul meu calul<? 

Bătrânul şiret băgând de samă, că aici poate face bun chilipir, iute 
se ridică de unde şedea şi răspunse zâmbind: »Da! de bună samă. D- 
ta aduci preţul şi vreai să iai calul»? 

»AĂşa este“! răspunse nepăsător Ibrahim şi-i dete punga plină. »Nu- 
mără şi d-ta, banii sunt toţi, aur ca ghiaţa». 

Turcul şiret aruncă numai o privire în pungă, o atârnă la chimir şi 
zise râzând: »Stăpânul tău este prea cinstit muşteriu... ştiu c'a numă- 
rat bine. Şi el, şi tu, să aveţi noroc la târg». Apoi îşi luă ziua bună 
şi se făcu nevăzut în îmbulzeală, iar Ibrahim se sui pe negrul cel 
slab şi călări vesei spre casă. Ajungând la poarta stăpânului său, du- 
se calul în curte şi dete de ştire stăpânului, că a sosit şi şi-a ispră- 
vit însărcinarea. Neguţătorul se coborâ iute în curte, să uită în toate 
părţile şi apoi zise: “ei, dar unde-i armăsarul cel alb? 

»De armăsar alb nu ştiu nimic“ răspunse cu nepăsare Ibrahim. 
»Omul de lângă moşchee mi-a dat numai pe ăst negru“. 

»Dar, unde's banii? banii mei“, strigă neguţătorul speriat, “unde-i 
punga cu miia de piastri<? 

»Ei! stăpâne, mi-ai poruncit să dau banii omului de lângă moşchee, şi 
să-ţi aduc dela el calul“ zise Ibrahim. “Aşa am făcut». 

»Pentru numele lui Dumnezeu şi al marelui profet“ strigă stăpânul, 
smulgându-şi părul din cap, «ai dat tu atâta amar de bani pentru o 
mârţoagă ca asta? Haida la judecată, slugă leneşă şi blăstămată... pen- 
tru prostia ta să te judece la bătăi, până nu-i mai putea răbda!» In 
mânia sa chemă câțiva sclavi, cari îl umflară pe sus până în piața 
cea mare, unde ţinea cadiul judecată. 

Cadiul ascultă toată întâmplarea şi apoi judecă pe Ibrahim să plă- 
tească stăpânului întreaga sumă, ce i-o încredinţase; stăpânul său îl 
poate vinde în târg ca pe un sclav, iar banii, ce-i va căpăta pentru 

el, să-i păstreze ca despăgubire. 
Ibrahim fu dus apoi în casa stăpânului său, carele mânios afară 


din cale, porunci să'l desbrace de hainele cele bune, îl îmbrăcă cu 
haine rupte şi murdare, îi porunci să iee mârţoaga de căpăstru şi să 
plece după el. Toate rugăminţile sărmanului Ibrahim fură zadarnice, 
căci năcazul neguţătorului era aşa de mare, că nici nul duse la târ- 
gul de sclavi, ci în târgul de vechituri, unde cumpărau numai cei mai 
ticăloşi oameni. 

Multă vreme nu sa găsit nime să ofere ceva pentru cal şi pentru 
om. Cătră seară să apropie de ei un ştrengar zdrenţos şi întreabă, cu 
ce preţ să vând? Nepguţătorul îi ceru o sumă de batjocură, de o parte 
pentrucă se săturase de atâta stat, de alta ca pe bietul Ibrahim în 
semn de pedeapsă să'l dee pe mâna unui om cât mai ticălos. Bătrâ- 
nul scoase iute o pungă murdară, plăti-o suma neînsemnată şi porunci 
lui Ibrahim să-l urmeze cu calul. Năcăjit şi supărat, Ibrahim se duse 
după noul stăpân într'un cartier îndepărtat şi sărăcăcios al oraşului, la o 
casă ruinată. Aici i porunci să intre cu cal cu tot într'un grajd rău şi 
întunecos, unde fură închişi până a doua zi. Nu trecu mult, şi stăpânul 
se întoarse la ei, aruncă pe pământ o legătură de paie şi, în ieslele 
de piatră, câţiva pumni de orz. După aceea dete lui Ibrahim o bu- 
cată uscată de pâne şi un urcior cu apă, îi pofti noapte bună şi în- 
cuie iar uşa după sine. 

Plângând, Ibrahim se aşeză pe pământ şi se gândia la soartea lui 
cea tristă. Fiind-că flămânzise toată ziua, ca să'şi astâmpere foamea, 
roase pânea uscată şi bău din apă, apoi se uită, ce face calul. Acesta 
răscolea prin orz, fără să mănânce din el. Crezând, că dobitocul nu 
mănâncă, fiindcă orzul, ar fi prea uscat, luă urciorul şi udă orzul, dar 
calul nici acum nu vru să mănânce, ci clătină din cap şi se uita la 
Ibrahim cu o căutătură deosebită. 

»Sărman animal“, zice acesta, »ai căpătat şi tu mâncare rea ca şi 
mine“. Puse după aceea mâna şi-şi netezi tovarăşul de suferință, se 
întinse apoi pe paie şi dormi până începu să se crepe de ziuă. Când 
se trezi, gândul cel dintâi i-a fost calul. Se sculă şi se uită dacă a 
mâncat ceva din iesle. Ce mirare l'a cuprins însă, când în loc de orz, 
găsi în iesle o grămadă de gălbiori noi — nouţi. Stetea încă şi se 
gândea la comoara ciudată, când iacă se aud paşii bătrânului... iute ia 
aurul din iesle şi-l ascunde într'un colt întunecos. Calul făcu din cap, 
ca şi când iar fi zis: foarte bine, foarte bine. 

Bătrânul iară aduse sclavului de“ mâncare pâne uscată, şi-i porunci 
să pună pe cal o şea rea şi să iasă la piaţă, acolo să'l închirieze pe 
ceas, cu cutare sumă, pentru cine vrea să călărească prin oraş, dar 
totdeauna să alerge pe lângă cal, şi, dacă trece ceasul, să ia calul şi 
paralele. 

Ibrahim mergea încet cu calul pe strade cătră piaţă. Acolo se vin- 
deau multe mâncări bune şi era un miros, care-ţi făcea poftă. Ibrahim 
stete în colţ şi aştepta să vină cineva, să-i închirieze calul. Cu lăcomie 
se uita la bucatele cele gustoase, cari le vedea înaintea sa, şi îi părea 
rău, că na băgat în buzunar vr'un gălbior, ca să se sature odată după 
pofta inimei. Atunci îi plesni deodată prin minte, că banii sunt ai stăpâ- 

nu-său, care a cumpărat calul. Se gândea şi iară se gânda, cum ar 
face ca să fie al lui propriu calul, pentrucă el nu era aşa prost, să 
nu înţeleagă, că numai un cal năzdrăvan este în stare să prefacă, cu 
botul, orzul în aur. 

De multă gândire neobicinuită, Ibrahim nici nu băgă de seamă, că. 
se făcuse seară, fără casă se arate şi vrun om pentru calul lui. Cum 
începu să se întunece să întoarse la stăpân şi-i zise supărat: »Stăpâ- 
ne, cu noi amândoi, ai făcut slab negoţ. Toată ziua am aşteptat 
în colţul pieţii, dar toţi râdeau de calul nostru cel bătrân şi slab, na 
vrut nime să călărească pe el<. 

«Ei ei!« bolborosi bătrânul, necăjit. »Mâne, poate va fi mai bine! 
De altfel amândoi nu sunteţi vrednici de pânea şi orzul, care vi-le 
dau!« 

Dar, nici a două zi n'a fost mai bine. Ibrahim, care şi în diminéța asta. 
găsi orzul schimbat în aur, flămânzi cu toate acestea ziua întreagă în. 
colţul pieţii, pentrucă nime nu-i cerea calul şi el nu îndrăznea să'şi 
scoată nici un gălbior din cei ascunşi, ca să'şi cumpere de mâncare. . 
Seara însă, totuşi să 'ntoarse voios acasă, pentrucă îi venise un gând 
bun. »Stăpâne, zise el, iar nam căpătat nimic, dar cel puţin, îţi aduc 
nădejdea, că-ţi vei putea căpăta îndărăt banii, cari i-ai dat pentru mi- 
ne şi pentru cal. 

«Astăzi am întâlnit o rudenie a tatălui meu, care a avut noroc în că- 
lătoriile sale şi să întoarce cu o caravană fără marfă. 

«L'a întristat soarta mea şi este gata să mă răscumpere, pe mine şi. 
calul, dacă n'ai cere o sumă mare pentru noi». 

Bătrânul ascultă şi dete vesel din cap, apoi zise: o să mă mai gân- 
desc până mâne. 

Cum se făcu ziuă Ibrahim adună iară gălbiorii din iesle, scoase 
pe cei din colțul grajdului şi-i ascunse cu grijă pe toţi în chimir. A. 
doua zi, când descuie bătrânul şi la întrebarea din nou a lui Ibrahim 
ceru o sumă cam mărişoară, acesta se prefăcu supărat şi zise suspi- 
nând: »O! no să poată da o sumă aşa de mare... voiu cerca, însă, 
să'| înduplec. Din inima lui, sclavul se bucura, pentrucă suma cerută 
nu trecea peste ceeape care oavea în pungă. De aceea astăzi nici nu ieşi 
cu calul la piaţă, ci plecă într'un cartier îndepărtat al oraşului, îşi închiriă 
un grajd şi băgă calul vrăjit în el. După aceea alergă îndărăt la stăpâ- 
nul său şi-i spuse vesel, că rudenia este gata să-i răscumpere liber- 
tatea şi că i-a şi dat preţul pentru cal şi pentru el. Zâmbind bătrânul 
puse mâna pe gălbiorii sclipitori dorind lui Ibrahim noroc şi sănătate. 

Ibrahim nu-şi încăpea în piele de bucurie. Alergă iute într'o pră- 
vălie de haine, îşi cumpără un caftan de mătasă, pantaloni ţesuţi cu 
fir de aur şi un turban alb, ca zăpada, pentrucă de mult îşi doria să aibă 
şi el odată haine frumoase. După aceea se duse la un bărbier, se tun- 
se şi se rase şi, în figura lui, de altfel frumoasă şi dela fire, era 
aşa de voinic şi împunător încât aproape şi calul părea că nu-l mai 
cunoaşte; cel puţin, calul clătină din cap şi bătu din picioare, când 
intră în grajd. Poate că negrul voia să-i dee a'nţelege, că ar ieşi bu- 
curos în aer liber. Lui Ibrahim însă nici prin minte nu-i trecea să 
călărească pe o gloabă aşa de slabă, care îi plăcea numai, fiindcă în 

toată dimineaţa îi umplea punga cu aur. După câteva zile, adunându- 
şi o sumă însemnată, îşi cumpără o pereche de cai de călărit, mari şi 
frumoşi, luă un servitor, închirie o casă frumoasă şi cheltuia boereşte, 
încât întreg Damascul vorbia numai de tânărul străin, frumos şi bogat. 


(Va urma 


TRAIAN LA TAPAE (TAPIA)*] 
Pe câmpul luptei din anul 102 d. Ch. 


Splendid strălucesc turnurile bisericilor din oraşul Lugoj în zorii 
dimineţii din Maiu. Sonor loveşte'n arama clopotelor semnalul împărți- 
tor de timp, cumpăna alunecă şi'n patru părţi se împart patru tunete 
peste oraşul ce doarme în dulce linişte, visând legănat de murmurul 
undelor Timişului, parfumat de zefirul înrourat al linului vânt călător, 
tămâiat cu mirezmele înfloritelor ghirlande de grădini, balzamat cu a- 
erul curat de pe dealurile istorice, cu dulce pariumare a viselor liber- 
tăţii a neadormitelor oftări  chiemătoare la ridicarea înaltei frunți şi la 
privirea înjur »de tine«. — Da, căci peste »Câmpul Libertăţii“ dela 
Lugoj, rouă arginţie cade din seninul ceriului pacinic, florile se des- 
chid în lacrimi de rouă tremurătoare, frunza şi iarba îşi leagănă creş- 
tetul neîncrezător, iar norii cerului plutind peste acest loc să învrăj- 
besc, şi fulgere fără tunet alunecă dela »Câmpul Libortăţii« până la 
» Câmpul Zăului« în fața Tapiei. 

O palmă de loc, un pas, pentru strămoşii noştri Romani, iar pentru 
noi, câmpiile acestea sunt în depărtare unul de altul la vro 10 chilo- 
metri şi de 1808 de ani adică de 18 veacuri. 

Cuprins de emoţiune mă las răpit de spiritul trecutelor veacuri, şi 
privesc melancolic peste vasta câmpie, unde nepoţii mamei Rome s'au 
adunat pe vremuri să se numere, câţi ştejari au mai rămas verzi şi 
neatinşi de trăznetele negrelor veacuri furtunoase din trecut. 

Sunt pe drumul gloriosului Traian cătră Tapia şi privirile-mi cad 
spre răsărit, departe, unde în albastrul ceriului învăluit să zăreşte un 
covor de mătase aibă, pe vârful unui uriaş munte, — căci munte este 
acesta, nu fantomă, martor vechiu povestitor al iubitului nostru neam 
românesc. E vestitul Retezatul, care a fost martur la căderea Daciei, 
care, a purtat norii de pulvere şi aburi de sânge ai legiunilor lumei, 
care privind lung cursul Timişului, au văzut pe Cezarele Traian jer- 
find pe altarul din »Câmpul Zăului« berbece şi bou zeiţei Victoria şi 
Zeului Marte. — 

Şi privind prima sărutare a razelor aurite a soarelui, depuse pe 
giulgiul alb al uriaşului munte, mă aflu în marginea câmpiei, la poarta 
lui lon Popoviciu Dascălu, curatorul sfintei biserici din piaţă, şi Ro- 
mân verde, drept credincios şi iubitor de patria străbună, de neamul 


său şi legea marelui Dumnezeu. 


*) Tapia, localitate în Dacia, spre răsărit de oraşul Lugoş din Banat, unde generalul Iu- 
Jian al împăratului Domițian, apoi împăratul Traian, în primul război, bătură pe Daci., 

— Frate dragă, însoţeşte-mă te rog până la Tapia, căci nu stiu lo- 


curile, nu ştiu drnmurile, nu sunt cunoscut pe aici, — şi am dor ne- 
stins să văd cu ochii aceste locuri, unde atâtea mii de legionari şi-au 
vărsat sângele pe vremuri, pentru-ca noi, — nepoţii lor, să avem fta- 


ră, liberă moşie, drepturi omeneşti şi pace binefăcătoare. 

Răspunsul fu că mă duse în casă, şi un discurs înfocat să începu, 
spunându-mi multe istorii despre legendarii noştri strămoşi, în vreme 
ce prindeau pe »Pintea şi pe »Decebal“ la trăsură, —mai chiemă din ve- 
cini pe redactorul Nicolae, —- şi-acuma trei inşi sburam cătră Tapia, 
pe drumul ce duce prin romantice cotituri, adumbrite de picioarele 
munţilor, — spălate de valurile Timişului, — şi par'că animalele sim- 
teau dorul nostru, căci ne răpiau cu coamele în vânt şi cu urechile 
ascuţite şi nechiezând o întoarseră cătră cotitura dealului Tabor, astăzi 
Golumba, de pe a cărui platou Traian cu conzulii săi urzi stratagema 
atacului, contra întăritului şi viteazului Decebal. 

La intrarea în strâmtoarea dealurilor dela Tapia, spre Timiş, se află 
urmele cumplitelor întărituri, a forturilor, cari au închis drumul vijeliei 
romane. Comuna e pitoresc sămânată printre dealurile împădurite şi 
grădinile vaste cu pomi deşi ascund casele frumos văruite ale locui- 
torilor, încât privind din depărtare, îți par nişte ouă albe întrun cuib: 
de mătase verde, — îţi par ouăle vulturilor puse în cuibul vechilor 
stânci din munte, peste cari iedera se îmbină, dar mai mult seamănă 
cu un vechiu cimiter, ce-şi are monumentele neperitoare, criptele albe, 
ce spun cu slove mişcătoare mărirea celor aci înmormântați, — iar în 
deal frumoasa bisericuţă cu crucea-i sclipitoare în razele soarelui, — 
printre stejarii pădurei şi pomii grădinilor, pare a dovedi, că aici sunt 
mormintele Dacilor şi ale Romanilor, căci ale strămoşilor noştri ose- 
minte zac aici. La piciorul de munte, la dealul numit azi Golumbu, sub: 
piezişa sa coastă, în înfundătura văilor, să află Tapia. De aceea zice-se 
că la ales Decebal, căci pe acest deal, până la Sarmisegetuza drum 
avea, — şi coama sa nu era întreruptă sau împiedecată de nimic. 

Aici se văd puternice întărituri inelare, şi triunghiulare, la întrarea 
între munţii, peste cari azi spicele de argint îşi ridică florile de aur în 
adierea vântului primăverei legănându-se florile şi erburile, iar izvoarăle 
de munte şoptitoare vorbesc despre timpul trecutului, când ploae de 
săgeți curgea pe aici şi pe a lor urme izvoarăle roşii de sânge în 
ocean s'au adunat, căci popoarele unei întregi lumi s'au luptat aici, 
pentru câştigarea minunatei zâne »lleana Cosinzeana“, cu părul de aur, 
cu sinii de smaragd, cu ochii de stele şi obrajii îngereşti, — a mi- 
nunatei Dacii, — ţara zeilor şi a eroilor, — Transilvania, patria Uria- 
șilor, Ardealul, ţara cu dorul. 

Gomilele rămân tăcute ca mormântul sacru al bravilor eroi, — şi 
noi eşim din sat cătră »Feciorescul“, — lăsând Valea-Caprii în stân- 
ga. Lângă piciorul dealului » Feciorescul« se află » Valea Turculuic. 
O înfundătură prăpăstioasă, stâncoasă — păduratecă, — şi la picioa- 
rele pădurei căruţa se întoarce, — animalele se liberează din frâne şi 
zebale, se priponesc în earba bogat înflorită, ear noi ne descoperim 
capetele şi pe frunţile asudate de dogoarea soarelui ferbinte, vântul 
pribeag şoptitor scutură lacrimi de rouă de pe frunzele stejarilor »/e- 

ciorescului«. 

La stânga, în azurul îndepărtat, se învălue în norii ceriului Retezatul, 
ca un sfânt moşneag uriaş. In dreapta undulează vastul şes al Timi- 
şului, care se vede şerpuind printre holdele bogate de spice, ca o 
salbă de argint sclipitoare în raza globului de foc ceresc. 

Lugojelul se ridică pe ţărmul de dincolo, cu pitoreştele-i case, iar 
plopii deşi şi înalţi apar în mijlocul şesului, ca nişte soli ameninţători, 
cu frunzele lor sclipicioase, ca solzi de oţel, par învăscuţi solii în scu- 
tece ferecate şi arme oţelite. 

La marginea vederei, dincolo, se ridică pieziş muntele Zglemăn, la 
Oloşag. Deci între Tapia, Oloşag şi Lugojel, la poalele munţilor, se 
întinde Câmpia adânc frământată cu sângele Romanilor. Aici este 
» Câmpul Zeului«. 

Pe acest loc, toţi trei, —cuprinşi de emoţiunea momentului sărbăto- 
resc, când ştii, că sub fiecare pas ce faci, este glia din carnea şi oa- 
sele eroilor strămoşi, că spicele de grâu din sângele lor cresc, că 
stejarii de pe munte din grinda piepturilor romane au răsărit pe aici, 
pierduţi cu privirile spre  Biserica-albă, ne lăsăm mânaţi cu gân- 
dul cu 1808 ani mai în urmă, când marele Cezar Traian, în anul 
101 d. Christos, vijelios a plecat din Roma cu legioanele şi conzulii săi, 
ca să pedepsească şi răpună pe marele erou, pe îndrăzneţul şi neîn- 
vinsul Decebal, care cu al său popor a supus chiar Roma la Tribut, 
sub Domițian, Roma, la a cărei privire tremura întreg pământul, a 
fost despreţuită de puternicul Decebal. 

Căci țara sa munţii înalţi până la nori o înconjurau, Marea îi uda 
poalele sale, mândru era Decebal şi frumoasă era a lui ţară, temut 
era el şi erou poporul său. 

Dupăce legiunile s'au ciocnit cu anteposturile lui Decebal la Dună- 
re, acesta s'au retras, ca să atragă pe inimici între munţii săi, între 
uriaşele stânci de peatră, ca în prăpăstiile cu păreţi de aramă a mun- 
ților săi să le facă prohodul. 

Şi acest, ţinut dela Biserica-Albă până sub Retezatul, pas de pas a 
fost câştigat de strămoşii noştri prin mult sânge şi mari perderi. 

lar în acest moment imaginea sparge norul gros, ţesut de miile de 
veacuri, şi iată să arată în depărtarea azurie furtuna cea cumplită. 
Reapar spiritele întrupate ale celor două popoare, cele mai viteze din 
toată lumea. Vălul se ridică încet-încet şi noi ne aflăm în toiul groaz- 
niculu' război al uriaşilor strămoşi. 

Toţi trei ne-am cutremurat! 
G. Tr. 


RĂSPLATA FAPTEI BUNE 


-— Povestire Morală — 


Ci-că trăia în vremea de demult în ţara Talienilor un pictor foarte 
meşter şi bogat, încât de meşter ce era, i se dusese vestea peste 

nouă ţări şi nouă mări, deşi pe timpul acela nu era nici drum de fier, 
nici telegraf şi nici ziare ca în ziua de azi. 

Acest pictor trăia într'un oraş vestit de frumos din ţara lui, care 
oraş se tălmăceşte pe limba noastră «Oraşul florilor», aşezat întrun 
şes mare şi foarte roditor, ce se numeşte «Şesul Toscanei» şi care 
este udat de un mare râu. 

Pictorul nostru după ce isprăvea o icoană, numai decât o şi vin- 
dea, dar pe preţ de tot mare; aşa de mare, încât din banii aceea ar 
îi putut trăi boereşte toţi locuitorii din oraşul lui, cel puţin o săptă- 
mână de zile, dacă nu şi mai mult. Apoi se punea nene pe chef, şi 
dă-i, şi dă-i, până nu'i mai rămânea nici un bănuţ. După aceea earăşi 
se punea la lucru şi tot aşa făcea cu banii, cum se obicinuise. 

De altfel era om foarte cum se cade, nu făcea nimănui nici un rău, 
dar nici bine. De pe partea lui puteau să moară de foame toţi săra- 
cii din ţara întreagă, căci el habar n'avea de nime. Bag samă nu gus- 
tase nici odată în viaţa lui sărăcia, căci altfel poate ar îi dat şi el 
ceva de pomană. 

Intr'o zi de vară, cam prin luna lui Cuptor, plecă pictorul des de 
dimineaţă cu trăsura cu doi cai, ca doi smei, cu zurgălauă şi clopo- 
tele în alt oraş din apropiere, unde'l poftise un prieten la un ospăț. 

Pe la prânz sa oprit la o cârcimă, ce era în drum, ca să se mai 
odihnească bieţii cai, osteniţi de drum şi pârliţi de soare. Dar şi pic- 
torul avea trebuinţă de puţină odihnă şi mai avea şi ofoame ca de 
lup, dar mai cu seamă o sete straşnică. 

In curtea cârcimei era o mulţime de cară; unele cu cai, altele cu 
boi, ear stăpânii lor erau la mese, unde se cinsteau. Toate vitele dela 
carăle din curte erau slobode, caii deshămaţi şi boii desjugați şi aveau 
dinaintea lor, fiecare ce a dat Dumnezeu, unele iarbă, altele fân, pae 
ori coceni, vorba ăluia,——după punga stăpânului; numai la un singur 
car erau înjugaţi doi bouleni tineri, cari n'aveau nimic de mâncare. Stă- 
pânul lor poate uitase de ei şi intrase în cârcimă, unde chefuia cu alţi 
tovarăşi de drum. 

Bieţii bouleni nu mai puteau de căldură, scoseseră limba de un cot, 
le curgeau balele şiroiu din gură şi lacrămile din ochi, de'ţi era mai 
mare mila de ei. Apoi şi obraznicele de muşte şi ţânţarii îi pişcaseră 
aşa de tare, de'i făcuseră numai un sânge. In zadar se apărau, săr- 
manii de ei, cu coadele şi cu coarnele, că nu puteau birui spurcatele 
de lighioane ; ba îşi făceau încă şi mai rău, lovindu-se în cap şi în 
ochi unul pe altul. 

Pictorul nostru, când intră în curtea cârcimei, dete cu ochii de a- 
ceste chinuite dobitoace şi văzând în ce hal se aflau, a rămas ca 
trăznit. lute şi de grabă porunci vizitiului său să'i sloboază din jug, 
să le dea de mâncare din fânul ce'l avea în şiregla trăsurei sale şi 
după ce vor fi mâncat, să'i adape ; apoi el singur cu mâna lui le-a 
şters balele de la gură şi  lacrămile de la ochi cu năframa sa cea 
scumpă de mătase şi i-a apărat de muşte cu crănguţă verde de finic. 

Sărmanele dobitoace se uitau mirate cu ochii lor cei mari şi blânzi 
la acest binetăcător necunoscut al lor şi parcar fi vrut săi mulțu- 
mească din tot sufletul lor de dobitoc, dac'ar fi putut vorbi! 

După ce isprăvi pictorul această faptă bună intră şi el în cârcimă, 
ca.să se mai recorească, mâncă, bău şi se odihni, apoi cătră sară, 
când se mai potolise puţin căldura, şi-a văzut de drum. 

lar’ când a venit »plinirea vremii“, a plecat şi pictorul nostru pe 
lumea  ceealaltă — ca să-şi dea şi el sama de faptele sale din acea- 
stă lume păcătoasă, înaintea »dreptului Judecător«. După ce-a ajuns 
la poarta Raiului, a bătut de trei ori în poartă, — cum era obiceiul, 
ca să-l auză Sf. Petru şi să-i deschiză. Văzând că nu-i deschide nime, 
şi-a luat inima 'n dinţi, şi a mai bătut odată şi înc'odată, dar tot de 
geaba; pe semne nu bătuse nimenea »telegraful« ori »telefonul« la 
raiu, ca să dea de ştire despre venirea Dumisale, ori că Sf. Petru se 
dase puţin la odihnă, fiind tocmai pe la două ceasuri după prânz. Sa 
hotărât dară ca să mai îngăduie puţin, până se va arăta cineva pe 
acolo, ca să-i dea drumul în raiu; căci uitasem să vă spun, că nu era 
puiu de român pe acolo, cât vezi cu ochii, fără numai săracul picto- 
rul nostru, singur ca cucu şi mort de oboseală şi de foame, după 
atât’ amar de drum, nemâncat şi nebeut, fiindcă uitase să-şi ia merin- 
de cu el, când plecase de-acasă cătră raiu. 

Stând aşa la poarta raiului, cu capu între urechi, zgriburind ca un 
puiu de ţigan, mai moţăind, mai privind încoace şi încolo, mai căscând 
de urât, — iacă numai, că aude cdată scărțăind poarta aşa de tare, 
încât bietul de el sări de pe piatra, pe care se aşezase, ca şi când 
lar fi muşcat un şearpe, apoi vede că se deschide poarta, iar pe 
poartă iese un bătrân, înalt, slab şi cu o barbă albă şi lungă până la 
genunchi. Bătrânul ţinea în mână o legătură de chei, cari mai mari, 
cari mai mici; se vede că erau cheile raiului. 

După dânsul venea un tânăr frumos, bălan, cu plete lungi, galbine 
şi cu nişte ochi vineţi ca cicoarea. El era îmbrăcat într'o haină lungă 
şi albă ca zăpada, de strălucea ca sfântul soare, şi ţinea într'o mână 
nişte cumpene de aur, iar în cealaltă o carte mare, legată tot în aur 
şi petrii scumpe; pe semne: »cartea vieţii“, ori cine ştie ce! 

Cum zări bătrânul pe pictorul nostru, privi odată aspru la el, din 
creştet până în tălpi; apoi întorcându-se cătră tânărul cel frumos, îl în- 
trebă: »Dar omul acesta ce caută aici? Că, precum mi se pare după 
mutra lui, nu se ţine de noi! Poate şi-a greşit drumul; spune-i, să se 
iunea îndărăt, de unde a plecat şi apoi să se ducă acolo, unde se 
cade! 

— »Să căutăm mai întâiu, Sfinte Petre, în catastiful meu şi să ve- 
dem, ce poamă este“, adause tânărul. După aceea aşeză cumpenele 
jos, deschise cartea şi frunzări mai mult timp în ea, până ce a dat de 
locul cu pricina. Acolo nu era nimica scris, decât numai numele pic- 
torului şi nici o urmă de vro faptă bună, făcută de el pe lumea pă- 
mântească. 

»Da bine, măi creştine; n'ai făcut tu nici un bine în viaţa ta, cât a- 
mar de vreme ai petrecut pe pământ?« — întrebă Sf. Petru cu ton 
aspru pe bietul pictor, care sta umilit şi tremurând ca varga. 
Tânărul cel frumos însă îl îmbărbătă cu privirea lui dulce şi îi fă- 
cu semne din ochi, să nu se teamă, lăsându-l să se mai gândească. 
Deodată numai vede, că fața bietului pictor începe să se însenineze 

şi cu glas tremurător să spuie, că el nu'şi aduce aminte să fi făcut 
bine vr'unui om, dar că a miluit odată pe nişte sărmani de bouleni, pe 
cari stăpânul lor îi uitase prinşi la jug, nemâncați şi nebeuţi. 

“Dar cum poţi dovedi aceasta, fiiule?« întrebă Sf. Petru cu glas a- 
cum mai domol. Atunci tînărul cel frumos răspunse în locul pictorului, 
care la întrebarea lui Petru earăşi se înspăimântă, spunând că aceasta 
se poate dovedi numai prin făpturile cărora le-a făcut pictorul bine. 
Apoi numai decât plecă de acolo şi luând o trâmbiţă de aur, suflă de 
trei ori în ea aşa de tare, încât s'a cutremurat toată lumea; pe urmă 
s'a întors zâmbind vesel cătră bietul pictor. 

Şi, o minune! Numai iată că văd ivindu-se şi plutind în văzduh două 
puncte mici, albe, care din ce se apropiau, se făceau tot mai mari, 
până ce s'au lăsat înaintea persoanelor, despre care povestim. Şi oare 
ce erau aceste »mirăzănii<?! Erau boulenii, la care le făcuse zugravul 
bine la »cârcima din drum“ şi cari acuma veniră, mânaţi de puterea 
dumnezeiască, ca să scoată din bucluc pe bietul zugrav şi să-i ajute, 
ca să poată intra în raiu, precum s'a şi întâmplat! 


Faceti şi voi aşişderea!« 


Nicolae Oancea. 


Povestirile unui om, care a călătorit în India. 
— Urmare — 


De câte ori am rugat pe D-zeu să-mi arate calea cea dreaptă; dar 
mereu vedeam necesitatea de a mă sustrage de sub puterea acestui 
om, lângă care mă ameninţa o nenorocire mai mare ca ori unde. 

Cine putea să mă încredinţeze că nu ar fi fost cu putință să mă o-- 
moare, când i-o veni vre-o crisă de nebunie? Şi putea foarte uşor s'o 
facă, de vreme ce avea drept de viaţă şi de moarte asupra oamenilor 
de pe corabie. Dacă ar fi fost apoi tras la răspundere, când sosia în 
Londra, ce uşor i-era să se apere cu o singură vorbă “revoltă»> şi 
să scape de pedeapsă! 

Imi încredinţai soarta Domnului şi mă rugai să aibă îndurare de mi- 
ne, dacă fac ceva nedrept. Gânduri de astea şi altele la fel îmi um. 
pleau mintea, pe când şedeam în cabina căpitanului şi treceam în li. 
nişte în jurnalul de bord notele trebuitoare şi observaţiunile cuvenite” 

De odată răsună pe punte un ura formidabil. 

După câteva minute intră căpitanul şi-mi zise cu un ton neobicinuit 
de prietenos: «Dacă vrei să saluţi palmierii Indiei, dă fuga pe punte; 
splendidele buchete de arbori se înălţă deasupra desişului giunglilor 
din insula Sagar, de la gura Gangelui, par că ar eşi din ocean!» 

Alergai pe punte. 

Ce privelişte uimitoare se înfăţişă înaintea ochilor mei! Era în toc- 
mai cum spusese căpitanul Ball. Din marea albastră, se înălța până în 

depărtare buchete de arbori verzi minunaţi. Uitându-te cu ochianul, pu- 
teai deosebi bine trunchiurile gigantice ale bananilor şi mangolilor, co- 
roanele palmierilor, a căror vedere era pentru mine pe cât de nouă, 
pe atât de atrăgătoare. Adierea brizei ne aducea valuri de parfum. 

Era luna lui Februarie, luna floritor în India, când împărăţia ierburi-- 
lor arată ochilor negrăita sa frumuseţe şi bogăţie, veseleşte şi răco- 
reşte simţurile cu parfumurile cele mai dulci. Inima îmi bătea cu pu- 
tere. Era oare gândul la fuga ce plănuisem sau acela că în curând 
voiu fi în ţara minunilor, care, încă de pe când eram copil, fusese țin- 
ta dorului meu, după cum fusese punctul principal din povestirile a- 
demenitoare ale Unchiului-Vasile? Poate amândouă! 

Dar şi alte gânduri mă  năpădiră. In ce mod fericit mă condusese 
D- zeu până aici, în ce mod minunat mă ocrotise! Cât de părinteşte 
mă înso aes dragostea Lui, pe care nu o meritam. Atunci îmi adusei 
aminte de cuvântul sfânt al bibliei «că bunătatea şi îndurarea Lui a- 
junge mai departe decât merg nourii şi se întinde mai departe decât 
cerul albastru şi în fiecare dimineaţă se revarsă asupra noastră.» 

Dar tot atât de năvalnic mă cuprinse şi gândul că eram atât de 
departe de dragii mei, cari se rugau pentru mine pe malul Oltului! 
Steteam rezemat de balustrada corăbiei şi eram mulțumit că nu mă 
turbura nimeni în gândurile şi simţirile mele, care îmi năvăliau în min- 
te cu atâta putere. 

Căpitanul sună deodată. Rămăsesem prea mult pe punte. Trebuia 
să notez momentul când am zărit India şi încă altele ce mai era de 
trebuinţă. Tocmai după ce totul fu în regulă, putui să mă urc din nou 
pe punte. 

Ancorarăm în portul din insula Sagar, ca să aşteptăm pilotul, adică 
conducătorul corăbiilor, ce cunoaşte pe deplin cursul apelor, ce avea 
să conducă corabia spre Calcutta, căci trecerea prin Sunderbund, adi- 
că prin lagunele păduroase ale Gangelului, în susul lui Hugli, până în 
Gangele propriu zis, din care Hugli nu-i decât un braț, e cunoscută 
ca foarte primejdioasă. 

Toate fluviile mari, din lumea veche şi nouă, al căror curs e lung 
şi a căror pantă e repede, cară o enormă cantitate de nisip, bucăţi 
de stânci, tot felul de lucruri, smulse de curentul lor năpraznic de pe 
malurile de mai în sus, adesea arbori uriaşi, desrădăcinaţi. La vărsarea 
lor în mare, cursul se mai încetinează şi chiar în locul, unde apa lor 
atinge pe aceea a mărei se izbeşte de contra-curentul marin, care vi- 
ne împingând apele înapoi. Aşa se explică cum depun tocmai acolo 
pietrele, nisipul, mâlul, plantele rupte, pe care le-au cărat atâta drum. 
Deoarece cu timpul în acest loc se formează uscat şi faţă de acest 
stăvilar format de sine însu-şi, fluviul se desparte în două braţe, acest 
“uscat, răsărit ca din apă, de cele mai multe ori ia forma literei grece- 
şti Delta, adică astfel: A Din această cauză, aceste insule—care câte 
odată ajung cât ţările de întinse şi care se formează la vărsarea fluvii- 
lor mari—se numasc delte. Şi Gangele are o astfe! de deltă; dar a- 
pele sale -s'au împărţit în numeroase braţe şi canale, şi mai mari şi 
mai mici, prin care se varsă în ocean. 

Această deltă, mai mare în lăţime decât în lungime, socotită în su- 

sul curentului, e ne mai pomenit de dezvoltată. Umezeala şi căldura, 
pământul gras, humos, revărsările dese, care-l îngraşe şi mai mult cu 
mâl nou, fac să se producă, sub cerul cald al acestei tări, o enormă 
cantitate de plante şi mulţime de ierburi minunat de frumoase şi de 
mari pe care mintea noastră nu şi le poate închipui. Desişurile astea 
umede le numeşte indianul giungli şi toate aceste giungli din delta 
Gangelui poartă numele de Sunderbund, care se întinde cale de câte- 
va zile, în susul fluviului, şi abia mai târziu începe Gangele a curge 
în toată lăţimea sa uriaşe, ca o mare, liniştit, domol, majestuos. 

Cele mai multe din aceste giungli sunt de nepătruns. Trestii de toa- 
te speţele cresc din apă şi înălțimea şi tăria lor e de necrezut. Acolo 
“cresc mangolii cu rădăcinele lor monstruoase şi se deosebesc mai pu- 
țin prin înălţimea lor, decât prin aceea că ramurile cresc împletecite 
unele într'altele. Intre rădăcinele lor se opreşte praful şi țărâna adusă 
de vânt; îndată creşte acolo iarbă grasă şi deasă şi din ea se înălța 
trunchiurile uriaşe ale mangoliilor, bananilor, tamarindienilor, cocotie- 
rilor, ficuşilor, arborilor de pâne şi a tuturor speţelor de mimoze şi de 
palmieri, care cresc din belşug, îmbogăţind lumea plantelor din India. 
Nenumărate lian? sau plante agăţătoare cresc pe sau printre aceste 
trunchiuri şi le înlănţuie ca un fel da împletitură, ba făcănd chiar un 
masiv, prin care săcurea de abia poate deschide drum. Giunglii cu ne- 
număratele lor plante putrezite sunt un adevărat focar de friguri şi de 
alte boale; exalaţiunile lor sunt otrăvitoare şi holera şi ciuma aici sunt 
acasă. Ele sunt patria a tot felul de țânțari, a moschitoşilor şi a mul- 
țimei nenumărate de insecte veninoase. Acolo trăiesc legiuni de şerpi; 
ele sunt locaşul, necălcat de picior omenesc, al tigrilor sălbateci şi 
sângeroşi, al rinocerului şi al multor fiare, a căror odihnă e rar tur- 
burată. La marginea lor şi pe bancurile de nisip, trăiesc broaştele 
țestoase şi crocodilii, atât de numeroşi, în cât fac periculoase călăto- 
riile cu donia, un fel de plută mică, de care se serveşte indianul, că- 
ci mai ales crocodilul nu se lasă, până nu-şi ia din când în când dij- 
ma sa; ceva mai mult, nu sunt rari cazurile, când puternicul tigru de 
Bengal să se fi năpustit din giungli asupra vre-unei donii, ce fusese 
silită să ancoreze peste noapte în vre-unul din brațele lăturalnice ale 
Gangelui, ba chiar în Hugli celalat, căci tigrul e bun înnotător şi 
foamea îl mână ori unde. 

Nu ştiam sigur, dacă căpitanul va descărca mărfurile pe corăbiile 
mai mici, ce vin de obiceiu din Calcutta, sau dacă «Cetatea Londrei» 
va merge ea însă-şi să viziteze capitala Indiei engleze. Indată ce sosi 
pe bord pilotul indian, aflarăm cum se hotărâse. 

Ridicarăm ancora. “Musonul, care în vremea asta bătea numai dintr'o 
parte a zării, era destul de puternic, ca să umile pânzele mândrei 
noastre corăbii. Cârmaciul o îndreptă în spre Hugli, cel mai mare braţ 
al Gangelui şi ea juca mândră pe valurile uşor legănate, trecând prin 
faţa Sunderbundului şi în sfârşit prin inima desişurilor, cari tivese ma- 
lurile' lui Hugli cel lat, ce curge domol. 

Era o seară cum nu mai văzusem alta la fel. Deasupra noastră se 
boltea un cer, al cărui albastru limpede şi întunecat se prefăcea pe 
încetul în negru. In întunecimea aceea, stelele străluciau într'o splen- 

doare, pe care mintea noastră, a celor din Europa, nu şi-o poate în- 
chipui; iar peste toate stăpânea luna cu razele ei aurii, ce străluciau 
deasupra valurilor străvezii şi-şi revărsa lumina-i tainică peste întune- 
cimea deşişurilor din giungli şi din Sunderbund, fără a o putea străbate. 

O bucată de vreme plutisem de-alungul acestui deşiş de pădure, la 
oare-care distanță, ceea ce ne împiedică să-l privim mai de aproape. 
Acum ne apropiam de bara de nisip ce închide oare-cum îmbucătura 
lui Hugli; dar o manevră îndemănatecă a pilotului indian, ne duse din 
nou la adânc şi duşi de pânzele mari şi numeroase ale mândrei coră- 
bii, zburam pe apele  liniştite ale lui Hugli, schimbând apa sărată a 
mărei cu torentul dulce al Gangelui, pe care Indianul —potrivit cu cre- 
dinţei lui — îl socoteşte curăţitor de păcate şi-l adoră ca pe însuşi 
D-zeul său. 

Privelişti neobicnuite ne aşteptau aici. Pe bancurile de nisip după 
țărm zăceau întinse nişte obiecte ciudate, ţapene, ca nişte ferestrae 
mari ascuţite şi îndată ce corabia se apropie, se dedeau afund plescă- 
ind atât de puternic, că sărea apă pe punte. La întrebarea mea, câr- 
maciul-— care vorbia englezeşte — îmi spuse zâmbind, că sunt croco- 
dili, pe care-i goneşte în adânc vederea pântecului negru al corăbiei, 
de care li-e teamă. Cu cât înaintam mai mult în Hugli, cu atât mai 
extraordinar, mai nou şi mai minunat mi se părea tot ce mă înconjura. 

Din desişul de pădure din stânga, deasupra căruia se legănau în 
bătaia vântului buchetele palmierilor, răsunau în spre noi voci groza- 
ve. Aci erau turme de maimuțe, stând la sfat în locaşurile lor aeriane, 
spărgândune urechile cu ţipetele lor pătrunzătoare, aci strigătul papa- 
galului şi cocotoesului. care părea că-ţi intră în creer; aci urletul pre- 
lung al şacalilor flămânzi sau al vre-unei hiene stinghere; dar dintre 
toate se destingea un muget atât de înfiorător, atât de groaznic, că 
simţiam un fior rece trecându-mi prin oase. Era vocea îngrozitoare a 
tigrului regal, care umple de fiori orice creatură, care fuge să se a- 
scundă în adâncul pădurilor din faţa acestei fiare sălbatece, fioroase 
şi lacomă de sânge. Dar nu vam pomenit decât de unele lucruri. Ci- 
ne ar putea descrie cu vorbe omeneşti acele glasuri ale pădurei, acel. 
concert înfiorător? Cine ar putea distinge toate acele sgomote, cari 
răsună sălbatec, aci de odată, aci singuratece, aci pare a fi ceartă, aci 
țipătul îngrozit al celui ce-şi dă duhul în ghiarele omorâtorului neîn- 
durat? 

Ori cât de mişcătoare, de zguduitoare, şi de îngrozitoare, că-ţi ri- 
dica părul măciucă, ar fi fost lupta asta din lumea animalelor, tot nu- 
mi puteam părăsi locul de pe rampa corăbii, în partea mai apropiată 
de sgomotul înfiorător al luptei. Cu totul alta şi mai minunată era pri- 
veliştea ce oferea lumea plantelor, în afară de parfumurile, care între- 
ceau chiar ceața de miazme otrăvitoare, ce se ridica din ierburile pu- 
trezite. 

Or cât de strălucitoare cădea lumina lunei şi a stelelor pe faţa în- 
creţită a lui Hugli, ea nu putea pătrunde în întunericul pădurilor şi al 
giunglilor, căci buchetele de frunze din vârful arborilor, lianele sau 
plantele agăţătoare încolăcite îi opreau intrarea. Numai vârfurile ar- 
borilor, evantaliile palmierilor din înălţime erau luminate. Şi totuşi, 

desişul avea şi el lumina lui minunată! O lucoare verzuie, dar puter- 
nică pornia dela trunchiurile arborilor uriaşi şi din trunchiurile bambu- 
şilor şi a altor trestii şi din ramurile mimozelor. Aci atârna din ramuri 
şi tulpine în făşii dese şi puternic luminate; aci părea că se scurge 
printre ele şi că iar se înalţă în fire lungi; aci ţâşniau ca scântei sin- 
guratece, aci se mişca domol sau se depărta ca o lampă, pe care o 
ține un călător, ca să nu-şi piardă drumul. Şi nu era de cât lumina 
insectelor nenumărate, care foiesc primăvara în India. Ochiul nu obo- 
sea admirând acest spectacol uimitor, care aici la porţile Indiei, îţi de- 
schidea oare-cum poită de minunile ascunse în aceea ţară a basmelor. 
Desigur — şi aceasta nu v'am spus-o încă — trebuiau sacrificii ca să 
guşti în tihnă acest spectacol nocturn, şi numai sentimentul puternic 
ce-ţi dedea, putea să le învingă. 

Abia dispăruse soarele după munţii uriaşi ai Indiei, şi noaptea se 
coborâ în toată puterea ei, La sud nu era întunerecul acela plin de 
taină al amurgului, acel amestec de lumină şi de întuneric, cum e la 
noi, între ziua ce apune şi noaptea gata să vie sau între ziua ce vine 
şi noaptea gata să plece. Trecerea de la lumină la întuneric e scurtă 
şi repede. Dar de-abia veni noaptea şi nouri întregi de țânțari, de 
moschitoşi, cu înţepături veninoase şi alte muşte şi insecte la fel nă- 
văliră din stutărişul țărmului şi din desişul tufelor de mangoli şi din 
păduri şi se năpustiră asupra noastră, a bieţilor oameni, cari steteau 
pe punte uşor îmbrăcaţi. Fumul pipelor noastre, covoarele groase cu 
care ne întăşurasem, nu erau în stare să ne apere de împunsăturile 
lor. 

La urmă, alergarăm jos, prin cabine; din nenorocire, ne ajunseră şi 
acolo şi abia când furăm istoviţi de tot, veni şi somnul, deşi urmări- 
rea acestor duşmani ne răpia orice odihnă. 

O splendoare nouă ne aştepta, când sosi ziua şi când lumina ei 
aurie pătrunse printre vârfurile copacilor. 

Abia acuma ne minunarăm cu adevărat de lumea plantelor ` uriaşe. 
Abia acuma găsirăm florile, al căror parfum îl respirasem peste noapte, 
culorile lor vii şi strălucitoare, formele lor ciudate şi minunate. Ca 
nişte draperii, ca nişte perdele fantastice, atârnau plantele agățătoare 
cu mii şi mii de flori, de la trunchiu la trunchiu, din creangă în 
creangă, ba chiar din vârf în vârf. Şi cum se legănau acolo sus, în 
lumina splendidă a soarelui, de adierea răcoritoare a brizei de dimi- 
neaţă, tot aşa se legăna şi jos, pe valurile lui Hugli, căci lotosul, aşa 
de sfânt Indienilor, îşi întindea pe valurile fluviului florile sale fru- 
moase şi bogate şi alături de el se răsfirau şi alte plante de apă, 
nu mai puţin frumoase, ale căror culori însă, variau între alb orbitor 
de lumină, galben deschis şi roşu trandafiriu, pe când prin iarbă şi 
prin pomi se întăţişa vederii văpaia aprinsă a tuturor culorilor. Abia 
acum puturăm zări papagalii, arasii şi cacadusii strălucitori, cari sbu- 
“rau şi se agăţau de vârfurile copacilor; abia acum se oferiră cel mai 
petrecător spectacol al numeroaselor maimuțe, prin mişcările, săriturile şi 
agăţăturile lor aci caraghioase, aci desgustătoare. Dar văzurăm de a- 
proape şi lucruri înfiorătoare. Pe bancurile de nisip zăceau cei mai 
groaznici crocodili sau aligatori, de o mărime monstruoasă şi cu o 

înfăţişare ce-ţi îngheaţa sângele în vine, întinşi, odihnindu-se a lene 
la soare sau dând fuga să se ascundă în apă, de abia când vre-una 
din numeroasele corăbii, ce însufleţeau râul, venia mai aproape. 

Astfel vedeam mereu tablouri noui, până când capătul Sunderbun- 
dului se transformă într'o insulă şi privirea noastră întâlni apele Gan- 
gelui lucii ca marea, neîmpărţite prin insule, cu malurile lui râzătoare 
şi pline de viaţă, iar mândra noastră corabie spinteca valurile în voie. 
In sfârşit țărmurile se depărtau mult de privirea noastră. Pilotul câr- 
muise cu dibăcie, căci nu ni se întâmplase nimic din ce se poate în- 
tâmpla corăbiilor, nu dădusem în bancuri de nisip, grămezi de lemne 
strânse la un loc, arbori uriaşi rupţi, târâţi departe şi aici fluviul 
fiind mai leneş-—căzuţi sub oglinda lui liniştită, aşa că comandanții 
preferă să ancoreze în insula Sagar şi aduc pe corăbii mai mici măr- 
furile din Calcutta. 

(Va urma Aurelia V. Cochinescu 


Petreceri ştiinţifice 
Înșirarea miraculoasă a unei ate pe ac. 

Inşiraţi un fir de aţă, lung de doi metri, întrun ac de cu- 
sut, de mărime obicinuită şi cu urechile lungite. Potriviţi ca 
firul să fie cu cele două capete egale, de oparte şi de alta 
a acului. La distanţă de opt sau zece centimetri de ac, de- 
strămaţi puţin cele două fire şi petreceţi vârful acului prin 
fiecare din ele, cum arată figura |. Trageţi complect acul şi 
firul prin celelalte două 
destrămate, cum se ve- 
de în figura 2 şi conti- | 
nuaţi până ce firele se 
aşează bine. Aţi tran- 
stormat astfel cele două 
fire de aţă în două o- 
chiuleţe aproape de ne- 
cunoscut, a căror între- 
buințţare o veţi vedea 
numai decât. Aceste pre- 
gătiri, fiind făcute în a- 
scuns, arătați prietinilor 
acul vostru, care se pare numai cu un fir în el. 


Aşezaţi-vă acum înaintea unei mese şi spuneţi că, ținând 
acul sub masă şi neprivind la mâni, veţi înşira pe ac alte 

opt sau zece fire de aţă. 

Ţineţi acul vertical cu mâna dreaptă; apucaţi cu mâna stân- 
_8ă, unul din firele de aţă, în partea dintre ochiuri şi capătul 
acului şi trageţi de acest fir în direcţiunea în care arată să- 
geata în figura 3. Faceţi în modul acesta ochiulețele să 
treacă prin urechea acului, târând astfel cu ele cele două fi- 
re de aţă, care le traversează. lată aşa dar trei fire trecute 
în urechea acului; (fig. 3) Continuaţi a trage în această di- 
recţie de cele trei fire. La fiecare trecere a ochiuleţelor două 
fire noi se adaogă la cele dinainte în aşa fel că veţi ajunge 
să înşiraţi în urechea acului nouă sau chiar un-spre-zece fire 
de aţă şi aceasta fără a vă uita la mâni. Când întâmpinați 
rezistență e semn că lucrarea s'a sfârşit. Acul are atunci 
înfăţişarea arătată în stânga desemnului. Cereţi o pereche 
de foarieci şi tăiaţi (fără să priviţi) partea interioară a inele- 
lor formate din aţă, apoi arătaţi acul, pe care stau înşirate o 
mulțime de fire cum se vede în stânga figurii. 


Florian D. Stănculescu, 


PROBLEME DE DESLEGAT 


|. Un capital oarecare a fost depus la o societate de economie cu 
51/ə %o în timp de 9 ani. In cât timp ar fi adus acel capital cu 6% 
aceeaşi dobândă? 
T. P. 


II. Patru numeri fac în total 110. Cel d'întîi şi al doilea fac împre- 
ună 44, al doilea şi al trei'ea 58 cel d'intâi şi al treilea 460. Cari sunt 


acei numeri? 
T PF. 


ŞARADĂ 


Ca tot ce vezi în juruți mi-am partea mea în lume. 
Din două vorbe scurte compus e al meu nume 
Intâia parte-o are ori-ce animal şi om, 

A doua 'n cismărie e sculă însemnată; 

De vrei să ştii de mine'n botanică mă caută: 

Mă aflu foarte lesne la plantă-—nu la pom. 


Ion M. Constantin seminarist 
Deslegările în numărul 11. i 


Poşta Redacției - 


Rugăm foarte mult pe hadait cari nau. achitat încă bonament 
să ni-l trimită cât mai grabnic. 

Abonamentul pe un an este de lei 5, (sau coroane 5). Numărul 
costă 20 de bani. 
Abonamentele se plătesc înainte. 


Direcţiunea AMICULUI TINERIMEI roagă pe toţi iubitorii de 
bună îndrumare a tineretului nostru şcolar, cari doresc a colabora 
să ne trimeată articole potrivite pentru tinerime, scrise într'o limbă 
adevărat populară şi pe înţelesul tuturor. 

Manuscrisele trimise spre publicare, să se scrie pe o pagină, lă- 
sând loc gol la dreapta, ca de vr'o două degete. Manuscrisele se 
trimit prin poştă nu ca scrisori, ci sub bandă, scriindu-se pe lângă 
adresă cuvântul «manuscris». Ele costă în “lăuntrul 'Ţărei Româ- 
neşti 5 bani de fie-care 50 grame, iar din celelalte ţări locuite de 
Români precum şi din Streinătate câte 10 bani 50 grame. Dacă 
pentru mai multă încredere, vrei să recomandezi manuscrisul, pen- 
tru «recomandare» se plăteşte deosebit 25 bani, de ori unde. 


La Redacţia AMICULUI TINERIMEI se găsesc de vânzare exem- 
plare complecte şi legate, anii II, III şi IV cu Lei 4; anii V şi VI 
cu Lei 5. C 


Tinerilor ! Răspândiți revista voastră cât puteți mai 
mult ! EENE 


Păstrați numerile spre a le lega la sfârşitul anului. 


PAPUŞA 


Primul Atelier” românesc de păpuși și jucăriă naţionale 


Adresa: BUCUREȘTI — STR. ROMANĂ No. 12 
In aceiaşi casă cu Redacţia «AMICULUI TINERIMEI» 


Pentru voi, dragi copii, fete şi băieţi, a desehis o 
prietina a tinerimii, un -atelier de păpuşele foarte 
drăgălaşe şi de felurite jucării precum şi o clinică 
pentru ele. 

Se găsesc aci păpuşi mari şi-miei, armata română, 
ciobănași, oi, căţei, cocoși și alte animale. cu pre- 
turi mici. 

Efectuează lucrări de Tipografie și Legă- 
torie cu prețuri reduse. 

PRINȚESA CU INIMA DE AUR 


Or fi mii de ani, de când trăia întro împărăție înde- 
părtată o împărăteasă văduvă. Ea era vecinic tristă şi îngri- 
jorată, căci nu de mult îi murise bărbatul, căzând la vânătoare 
după cal. In clipa când căzu se auzi un sgomot, ca şi când 
s'ar fi spart un pahar şi cu drept cuvânt căci, după cercetă- 
rile doctorului, află, că împăratul avusese o inimă de sticlă, 
care se sparse şi astel împăratul muri. Nimeni din întreaga 
împărăție nu putu s'o facă la loc cu toate că fură aduşi la 
curte toți meşterii, sticlarii şi doftorii. Ceea ce punea mereu 
pe gânduri pe împărăteasa era faptul, că într'o zi doctorul 
casei descoperise, că şi prințesa, singurul copil al împăratu- 
lui, avea şi ea, ca şi tatăl ei iubit, tot o inimă de sticlă. Din 
ziua acea sărmana împărăteasă nu mai putu gusta liniştea ni- 
ci o clipă, iar prințesii nu-i mai era îngăduit să facă nici un 
pas singură. Doi servitori stăteau fără încetare la capul scării 
şi dacă tânăra fată ar fi dorit să se ducă îu grădină, servi- 

torii trebuiau să o coboare scările; la capătul de jos al scării 
sa găsiau două doamne de onoare, care luau pe tânăra prin- 
țesă în mijlocul lor şi o duceau să se plimbe în grădină. 

Câte odată doria şi nenorocita prinţesă să se joace şi să 
sară singură şi după dorinţa ei; nici o dată însă nu-i era în- 
găduit aceasta, fiindcă sar îi putut să cadă şi să-şi spargă 
inima. Aşa, sub veşnica supraveghere şi ocrotire a doamne- 
lor de onoare, crescu amărâtă prinţesa noastră. Se întâmplă 
într'o zi, că împărăteasa să nu fie acasă şiprinţesa se gândi, 
că a sosit vremea ca să umble şi ea odată în viaţă singură 
şi născoci un mijloc ca să-şi îndepărteze pe credincioasele 
ei păzitoare. Ea porunci ca amândouă să se ducă în grădină 
să-i culeagă câte un buchet de flori, cu condiţiunea ca să 
fie cât se poate de frumos şi aceea, care ar săvârsi pe cel 
mai frumos va primi o răsplată bună. Păzitoarele se duseră, 
pline de încredere fiecare în gustul ei, fără să bănuiască 
măcar o clipă gândul ascuns al prinţesii. Aceasta se porni şi 
ea pe scară în jos, pedată ce păzitoarele se făcură nevăzu- 
te. Cum ea însă nu coborâse scara singură nici odată în 
viaţa ei, căzu şi cu inima stărâmată rămase moartă pe loc. 
Tot castelul nu era de cât lacrămi şi ori încotro te îndreptai 
nu auziai de cât vaete; durerea împărătesii era de nedescris. 
Cu toate că nimeni nu, nădățduia că sar putea să se rea- 
ducă la viaţă biata prinţesă, încercări totuşi s'au făcut. Să 
dăduse sfoară în ţară, că acel care va isbuti să făurească o 
inimă cu care prinţesa să poată trăi, va primi ca răsplată 
mâna prinţesii şi întreaga împărăție. Meşterii cei mai renumiţi 
făcură tot felul de inimi, însă nici una nu o readuse la viaţă, 
de oare ce toate erau reci şi goale înnăuntru. Intr'un colţ al 
împărăției trăia un aurar vestit şi cu nume mare, care tăuria 
întotdeauna coroanele şi sceptrele regilor şi împăraţilor. A- 
cesta avea un fecior voinic şi frumos ca o icoană. Bătrânul 
făcu, din aurul cel mai bun pe care-l avea în aurăria lui, o 
inimioară, mare cât inima omenească. Aurarul era om foarte 
îndemânatic şi foarte iscusit, fiindcă cutreerase lumea întreagă. 
El ştia unde se întinde împărăţia zânelor, ursitoare de bine, 
împărăție pe care dacă o ştie unul la suta de mii de oameni. 

El trimise pe feciorul său cu inima de aur la zâne, ca să 
le roage, să puie în ea din darurile lor preţioase şi să-i dea 
şi viaţă. - Călătoria era lungă şi grea şi tânărul avu să se 
lupte cu multe greutăţi; cu bărbăţia lui le învinse însă pe 

toate şi ajunse la împărăția norocită a zânelor. Acestea se 
plimbau tocmai prin Îrumoasa lor grădină. In fața lor, tânărul 
rămase modest la poartă. Atunci îl zări una dintre ele, veni 
la el şi-l întrebă de păsul care-l mână în împărăția lor, în- 
conjurată de nenumărate primejdii. 

El îi spuse dorul, care-l mână în spre ele şi poveşti în a- 
celaş timp nenorocirea prinţesii şi durerea neţărmurită a ma- 
mei. Zâna, cu numele « Compătimirea» îl ascultă prieteneşte 
şi îl lăsă în grădină. Toate celelalte: Supunerea, Blândeţa, 
Modestia, Bunătatea şi multe altele, veniră tot aşa de pri- 
etinoase. Cea mai măreaţă dintre toate era însă «/ubirea». 
Fiecare dintre ele puse în golul inimii câte ceva din darurile 
lor preţioase şi la sfârşit mai rămase un loc pe care-l prinse 
lubirea aşa fel în cât inima se umplu până sus de tot. Când 
feciorul luă iarăş inima în mâni simți că e caldă. Mulţumi 
călduros scumpelor zâne şi porni spre casă. Când sosi, văzu 
fluturând la castel un steag negru, se vorbia să înceapă a 
trage clopotele, fiindcă nimeni nu se mai gândea că s'ar găsi 
Cineva, care să învieze pe prințesă. Când sosi însă feciorul 
cu inima de aur, îl lăsă şi pe el ca să încerce. Doctorul pu- 
nând mâna pe inimă simţi că e caldă şi răsări nădejdia în 
sufletul lui. Cu mare luare aminte aşeză el această inimă în 
trupul prinţesii, ascultând şi privind nemişcat la chipul tinerii 
fete. Pe dată începu inima să bată, la început încet încet şi 
mai apoi din ce în ce mai tare până să porni să bată ca i- 
nima ori cărui om; începu şi prinţesa să răsulle şi după câte- 
va clipe deschise şi ochişorii ei dragi. Nu vă puteţi închipui 
ce bucurie era în tot castelul. Servitorii alergară şi vestiră 
poporului minunea neaşteptată. Acum răsunau clopote de ve- 
selie şi toţi năvăleau spre castel ca să vadă pe prinţesa 
înviată. 

Puţină vreme după aceasta, prinţesa se mărită cu acela 
care-i scăpase viata şi fiindcă inima ei era plină de dragoste 
şi de toate celelalte virtuţi, ea fu cu supuşii ei o regină aşa 
de bună şi drăgăstoasă, cum nu fusese alta pe lume; soţul 
ei nu o striga de cât <Inimioară de aur.» 

Se zice încă şi'n zilele noastre despre un om bun şi mi- 
los că: “are inimă de aur». 

Eu cred din tot sufletul că zicătoarea această se păstrează 
de la această întâmplare. 


(Luise Heckel). Elena losif 

CALUL FERMECAT 


Ibrahim trăi acum astfel câtva timp fericit şi boereşte. Nu lucra ni- 
mic şi se simţea foarte bine. Toată ziua, şedea prin cafenele, alerga 
prin bazare, ca să cumpere tot ce-i plăcea şi se gândia, că traiul ăsta 
dulce nu o să se sfârşească nici odată. Intr'o dimineaţă, însă, se în- 
tâmplă, că stăpânul său cel vechiu, neguțătorul cel bogat, intră în pră- 
vălia unui giuvaergiu, tocmai când Ibrahim plătea o agrafă prețioasă, 
cu gălbiori foarte mulţi. Neguțătorul se uită curios la tânărul elegant 
şi la moment recunoscu în el pe vechiul servitor, pe care în mânia 
sa îl vânduse ca sclav, cu câteva săptămâni mai 'nainte. Deodată îi 
tresări ca fulgerul o bănuială şi o aruncătură de ochi asupra aurului 
cu care plătia Ibrahim îl întări în bănuieala sa. 

«Stai mişelule!», strigă el apucând pe Ibrahim de mână. Acesta, ca- 
re nu băgase încă de seamă, cine stă după el, se uită mânios îndărăt 
şi se sperie recunoscând figura amenințătoare a stăpânului său de 
mai'nainte, care-i strigă: «Am pus mâna pe tine, ticălosule! Hei, hei, 
te-ai făcut prost şi nărod, numai ca să mă poţi înşela mai bine! Eu 
singur am crezut, că eşti prost şi am crezut că ai dat banii pentru 
mârţoaga ceea de cal. Acum am dovadă naintea mea, că banii i-ai ţinut 
pentru tine, pentru că aurul cu care plăteşti aici, este acelaş, care ţi. 
Yam dat eu atunci. Haide acuma la cadiu! De astă dată nu vei scăpa. 
aşa de uşor, cum ai scăpat întâiaşi dată!» 

Inzadar spunea Ibrahim, că nu-i vinovat. A fost târât la judecător, 
unde a trebuit să dea seamă de tot ce a făcut şi unde a petrecut în. 
timpul din urmă. Era în o situaţie proastă. Când a fost chemat bătrâ- 
nul, căruia fusese vândut, ieşi la iveală, ca şi dela aceata se răscum- 
părase tot cu acelaş fel de monedă, iar pe rudenia, despre care spu- 
nea, că i-ar fi dat banii, n'o putea aduce de mărturie, pentru că nici 
nu avea o astfel de rudenie. In strâmtoarea, frica şi ruşinea aceasta: 
nu-i rămase alta, decât să spună adevărul şi ori cât de greu se hotă- 
ri să descopere însuşirile secrete ale calului său, trebui să o facă. Cu 
asta însă, a păţit'o. Nimeni nu-i credea. Judecătorul îi zise, că este un 
mincinos obraznic şi-l scuipă în faţă. Singurul lucru ce la dobândit l- 
brahim, cu rugăminţile şi jurămintele sale, fu că n'a fost judecat numai 
decât la pedeapsă aspră, ci mai întâi a fost închis peste noapte 
dimpreună cu calul, ca să se dovedească că na spus adevărul. 

Judecata asta iară l'a făcut cu voie bună, pentru că a doua zi tre- 
buia să se găsească aur în iesle şi spusele lui să se dovedească de 
adevărate-—aşa gândea Ibrahim. Noaptea avu un vis ciudat. | se păru 
că calul îşi apleacă capul spre el şi-i vorbeşte graiu de om: 


«Cu cine vorbeşte de mine, 
Aceluia nu-i slujesc, 

lar cu un leneş ca tine 
Incă nu îmbătrânesc». 

Când se deşteptă, Ibrahim uitase visul ciudat. Dar, în curând î-şi a- 
“duse aminte de el, pentrucă, ducându-se la iesle, să se uite după aur, 
vai! nu găsi decât orzul, care i-l pusese de cu seară acolo. In zadar 
scormoni grăunţele, în zadar căută peste tot locul, nu găsi nimic ce 
să aibă asămănare cu galbeni! Văitându-se amar, se trânti la pământ. 
Acum se isprăvise cu tot norocul şi speranţele lui. Acum ştia că ni- 
mic nu-l poate scăpa de pedeapsă şi ruşine. 

! Dovedit ca înşelător, a fost închis într'un turn, iar calul care nu era 
vrednic nici de mâncarea lui, a fost scos afară din oraş, şi lăsat să 
se ducă unde'l vor duce ochii. 

In temniţa întunecoasă, pentru întâia dată în viaţă, Ibrahim s'a gân- 
dit, de ce-a făcut el până acum şi îşi aduse aminte de visul avut în 
noaptea trecută. Işi făcu imputările cele mai aspre pentru lenevirea şi 
nesocotința sa, vedea singur, că a fost om nerecunoscător, pentru-că 
în binele său nici odată nu s'a gândit şi la binele calului credin- 
cios, căruia avea să'i mulţumească tot norocul său. “Ah!». strigă el 
suspinând, n'am făcut-o din răutate, că mam purtat astfel cu tine bu- 
nule dobitoc, şi nu te-am scos cel puţin la aer curat! Dacă ai mai 
fi odată al meu, nu m'aş mai purta cu tine aşa de nesocotit şi de 
prost. Cum te-aşi mai ţinea şi ce lucruri folositoare aşi mai începe de 
:aici înainte ! Astăzi însă ori ce planuri, cât de bune, numi folosesc 
la nimic... sunt închis şi părăsit !» 

Zicând acestea, bietul Ibrahim începu iară să plângă şi să suspine. 
De odată însă auzi lângă sine un sgomot ciudat şi, deşi în jurul său 
era noapte de nu se vedea nici mâna, i se păru că aude o sforăitură 
cunoscută. Tremurând îşi întinse amândouă mânile şi într'adevăr, dete 
«cu mâna de capul credinciosului său cal, pe care'l netezise de atâtea ori. 
Cu lacrimi de bucurie îşi încolăci braţele în jurul grumazilor lui, şi 
urmă calului care’! duse încet înainte, întrun coridor întunecos, ce sta 
în legătură cu închisoarea lui de sub pământ. La capătul coridorului, 
noaptea înstelată sclipea printre gratiile groase de fier, cari se des- 
chiseră îndată ce le-a atins calul cu botul. Ca vântul se aruncă acum 
Ibrahim pe calul său iubit şi, fără să se oprească, trecu pe străzi, 
până la poarta cetăţii, care de asemenea se deschise cum o atinse 
calul. 

Calul sbură acum cu o iuțeală de necrezut. Când se crepă de ziuă 
erau departe. Ibrahim îi lăsă frâu liber, să'l ducă, unde va vrea. Şi 
“treceau prin deşerturi nisipoase, dar de câte ori le era sete se abă- 
teau la câte o fântână răcoritoare, şi spre seară, când lui Ibrahim i 
se părea că vede în depărtare o cetate mare, se bucură, dar de că- 
lătoria lungă, nu se simţi de loc obosit. 

Numai când calul şi călăreţul ajunseră mai aproape văzu acesta, că 
ceea ce i se păru lui, că este o cetate, sunt numai nişte stânci de 
formă ciudată. Calul nechezând vesel, o coti într'o stradă de stânci şi 
merse spre o stâncă puternică, ce ai fi crezut, că este o cetate, dacă 
n'ar fi fost numai o stâncă mare. Se vedeau la ea turnuri înalte, scări 
largi, nişte stâlpi înalţi şi nişte păreţi cumpliţi. Calul se opri la una 
din treptele acestea, Ibrahim sări de pe cal şi ostenit se întinse să 
doarmă pe treapta cea mai de jos. In zorii zilei îl trezeşte neche- 

zatul calului său. Plin de mirare se uită împrejur. Mai întâi crezuse, 
că numai a visat, dar văzând cetatea de stâncă, se desluşi iute, se 
ridică în picioare şi merse după cal, care păşia înaintea lui ca o că- 
lăuză, întorcându'şi adesea capul îndărăc. Calul îl călăuzi până la nişte 
trepte înguste, drept în sus pe păretele stâncii, şi îşi aruncă căutătura. 
în spre vârful ei. Ibrahim înţelese, că trebue să se urce. 

Dar i se părea, că scara nu are capăt. Prin fel şi fel de sucituri 
trecu peste turnuri şi coridoare, tot mai sus şi mai sus până când în. 
sfârşit Ibrahim ajunse pe vârful turnului celui mai înalt, de unde avea 
o privire minunată. De pe locul stâncos, pe care sta, jur împrejur se: 
ridica o cunună de ziduri, încolţurate, formând oarecum o  odae ro- 
tundă, neacoperită, decât de bolta albastră a cerului. La stânga scării, 
cum a ajuns de-asupra, era aşezată o peatră puternică în-patru col-: 
turi şi pe ea o sabie uriaşă. Dar în mijloc pe o stâncă sta un vultur: 
mare cu aripele întinse, cât colo. Era de peatră, dar cu ochi vii, cari 
sclipeau ca ochii unui om, fiind îndreptaţi, cu o tristeţă  nestfârşită,, 
spre ghiarele sale, cari erau încătuşate cu un lanţ greu de aur. Ca- 
pătul lanţului era înţepenit de un dinte din coroana zidului. 

Ibrahim nu'şi putea desclipii ochii dela pasărea încătuşată.. Abia la: 
a doua privire băgă de seamă, că vulturul are pe cap o coroană, iar 
în ghiară un măr, simbol domnesc şi sceptru. Ochii trişti din capul 
de peatră nu’! slăbeau de loc; i se părea că trebue să dea ajutor: 
sărmanului animal, că trebue să'l scape. Se trudi să desfacă lanţul 
să'l deslege de zid, dar în zadar. Părea căi crescut de zid, ca şi de: 
ghiarele de piatră. Atunci Ibrahim dete cu ochii de sabie. Deodată 
sare la ea, smulge sabia din teacă şi o ridică în sus. Ea sclipea şi 
lumina în bătaia soarelui. Hotărât, într'o clipă, Ibrahim lovi puternic: 
lanțul, care zângănind, sări în două părţi. 

Atunci vulturul îşi ridică în sus capul, care'l ţinea plecat, bătu din: 
aripi şi încetul îşi luă sborul în aer. Ibrahim se uita surprins în urma. 
lui, iar vulturul lăsă să'i cadă în mână mărul domnesc,. după aceea. 
sceptrul, în sfârşit îşi scutură capul, şi coroana căzu tocmai pe capul. 
tânărului. In clipa aceea Ibrahim auzi un sgomot puternic, ce i se pă- 
rea că vine din alunzime. Mirat băgă de seamă -că stâncile, care se-- 
mănau aşa de tare cu un oraş, se prefac întrun adevărat oraş. O 
mulțime de case se înşiră una lângă alia de-alungul străzilor, se des- 
chid uşi şi fereştri -şi din case. inundă pe străzi roiuri de oameni.. 
“Toată mulţimea tăbărăşte cătră cetatea de stâncă, pe. vârful căreia: 
stătea Ibrahim, şi ale cărei turnuri şi cupole; se, schimbară,în turnurile: 
şi cupolele unui adevărat castel. Privirile mulțimei întregi erau .aţin-- 
tite spre tânărul împodobit cu coroana, cu sceptrul şi. cu mărul dom- 
nesc. Din mii de guri răsuna spre el un strigăt de bucurie,... se, scu-- 
turau căciuli şi se mişcau batiste şi văzduhul răşuna se “strigătul : 
“Trăiască regele nostru, ura !» 

„Ibrahim nu ştia, ce să gândeaşcă. Se retrase buimăcit şi se coborâ 
pe. treptele înguste. Dar când se coborâse până la jumătatea turnului, 
unde o cameră rotundă şi boltită îl învităsă se odihnească, îl întâmpină 
mai mulţi bărbaţi venerabili, cu bărbile albe, cari se pleacă. peigia 
lui, şi dintre cari, cel mai bătrân astfel îl grăeşte S i 

“Dumnezeu şi marele profet să binecuvinte pe noul nostru rege şi 
să'i dăruiască o domnie îndelungată şi fericită. Tu, mult dorite, ai 
desfăcut vraja, care fermecase oraşul şi ţara aceasta, de aceea să fii 
domnul nostru. Vino în jos, la poporul tău recunoscător». 

Fără să poată rosti o vorbă, Ibrahim urmă bătrânilor venerabili în 
rândul întâi al palatului regesc, ale cărui odăi pompoase, rând pe 
rând se deschideau de sine, întrun şir lung, înaintea lui şi la dorinţa 
lor ieşi pe un balcon înalt. Cum l'a văzut poporul, uralele nu mai 
aveau sfârşit, oşteni înarmaţi strălucit îşi loveau scuturile în semn de 
salutare, iar muzica de trâmbiţi şi chimvale cântau de răsuna văz- 
duhul. 

. Abea se reculese puţin Ibrahim de strălucirea şi norocul neaşteptat, 
care a dat peste el şi gândul cel dintâi i-a fost calul credincios, că- 
ruia avea săi mulţumească toate aceste. Dar zadarnice i-au fost toate 
căutările şi cercetările... calul cu vrajă se făcuse nevăzut... nu s'a mai 
dat de urma lui. Ibrahim înțelese acum, că dela ursita lui miraculoasă 
a fost hotărât ca calu! să'l facă fericit şi numai acum îşi aduse aminte, 
cum în ziua întâi, când scăpaseră amândoi în liber, îi făcea semn scu- 
turându-se şi scormonind cu copita, că doreşte să se suie călare pe 
el. Mai târziu îi era ruşine, când îşi aducea aminte, că în nerecunoştinţa 
sa nu la ţinut vrednic să călărească pe bunul său cal, şi îşi propuse în 
inima sa, că jurământul făcut în noaptea nefericită, plângând în tem- 
niță, să'l ţină cu atât mai vârtos. 

Adevărat, că pe iubitul său cal, nul mai putea îngriji, cum îşi fă- 
gădui-se, în schimb avu -destule prilejuri să facă fapte bune şi folo- 
sitoare. 

Aceasta a şi făcut'o şi domni mulţi ani, vesel şi fericit, spre mul- 
țumirea deplină a supuşilor săi. Despre fratele său Ali lua mereu in- 
formaţii de la călători şi auzind că s'a reîntors cu caravana la Da- 
masc, îl pofti în împărăţia sa, unde, spre mirarea lui, îl primi şezând 
în scaunul domnesc, cu coroana pe cap şil făcu şi pe el fericit ca 
şi pe ceilalţi. i 

N. Petra-Petrescu 


'Un foc în deşerturile nord-americane. 
Pet Marryat 


Petrecusem o ceată de Indieni până la delta rîului Trinitas, şi ur- 
mam de câte-va zile calea în direcţia rîului Cabin. Doi prietini şi cinci 
Americani, cari se întorceau din Texas, completau societatea noastră. 
Teritoriul, care'l traversam, era foarte stricat de crăpături enorme, pe 
cari adeseori trebuia să le ocolim în depărtări de multe mile, neputând 
trece de cealaltă parte, şi când coboram uneori în, adâncimea acestor 
prăpastii, abia aflam ceva apă nămoloasă, pe care nici caii jti n'o 
beau, decât de mare nevoie. i 

Noi socoteam cu siguranţă, că masa ne vor oferi-o fripturile minuna- 
te de bivoli; dar ne-am înşelat, căci deşi călătoriam prin inima ţărei, 
care de obicei este plină de grupe de bivoli, totuşi nici măcar u- 
nul singur nu se arăta în calea noastră. 

Tot aşa de puţin ni-am putut bucura de vr'un alt vânat; dar, şi mai 
ciudat — nu observam nici chiar vr'o broască, sau vr'un şearpe, ear 
într'o seară eram aşa de zdrobiţi de foame şi fără de nici o provisie, 
încât rodeam tutun şi bucăţi de piele şi luasem hotărârea, ca la cas. 
dacă nici ziua următoare nu ne va fi mai favorabilă —— să tăiem unul 
din caii noştri. : 

In noaptea aceasta, ca şi când trebuia să golim întregul pahar al 
“suferinţei, nu puturăm închide nici unul ochii, şi astfel petrecurăm tim- 
pul cu fel de fel de povestiri aventurioase despre sălbatici, colonişti 
«şi plantaţiuni, când de-odată observarăm la marginea orizontului, o za- 
re roşiatică, ce în deşerturile acestea pare prevestitoarea răsăritului 
de soare. 

— «Câte ceasuri sunt?» întrebai uimit; “timpul n'a putut să treacă 
:aşa de repede !» 

— “Este ora unu», răspunse unul din tovarăşii mei. 

— «Curios», zisei, punându-mi în acelaş timp urechia la pământ, 
căci începeam a presimţi ceva primejdios. 

Nu auziam decât suflarea vântului, care se'ndesa şuerând prin earba 
uscată a deşertului şi observam la caii noştri o nelinişţe particulară. 
Imi făceam fel de fel de gânduri, când în fine, bănuind că or fi simţit 
poate apropiere de lupi, "i legarăm mai aproape de focul nostru. 

Curând după aceasta, vântul deveni de-odată puternic. Eu ascultai 
din nou, descoperind cu groază acelaş vuet înăduşit şi depărtat — ves- 
titorul caracteristic al cutremurelor de pământ sau al treapădului ani- 
:malelor sălbatece luate la goană. 

Caii simțeau, ca şi noi, pericolul, şi săriau nechezând înspăimântător. 

— “Sus fraților!» strigai eu răpede. «Sus, nu avem timp de pier- 
dut. Preria e în flacări şi bivolii îngroziţi au luat direcţia înspre noi.» 

Toţi se: ridicară, fără să zică vr'un cuvânt. Fie-care simţia pericolul. 
“Mai puţin decât într'o minută, caii erau gata — şi noi galopam dând 
frâul slobod şi lăsându-ne conduşi de instinctul cailor, pe întinderea 
nesfârşită a deşertului. 

Astfel, fără răsuflu, alergarăm neslăbind timp de aproape o oră, dar 
graba nu părea a ne aduce mântuirea. Simţiam tremurând pământul în 
urma noastră, ca şi când mii şi mii de copite lar bate cu turbare. In 
“curând distingeam mugitul îndepărtat al bivolilor, şin acelaş timp ur- 
letul pătrunzător al panterelor. 

O atmosferă grea, înăduşitoare şi flăcări acoperiau aproape jumătate 
-din orisont.-Sălbătăcimele alergau năpraznic spre noi. Vedeam vânat 
„de tot felul, trecând pe dinaintea noastră. Căprioare se aruncau printre 
pantere şi lupi; cerbi şi antilope sburau asemenea săgeţilor pe lângă 
noi, şi ici colea se amesteca câte un bivol, sau vr'un cal singu- 
ratic, printre multime. STE 

Zăduful crescea la fie-care moment; respiraţia ni-se îngreuna. Intr'a- 
ceea vuetul venia mai aproape, tot mai. aproape în urma noastră. In 

fie-care clipă auziam gemete şi urlete atât de pătrunzătoare, încât caii 
noştri, în mijlocul groaznicei alergări, se opriră tremurând. Dar peste 
puţin timp îndemnul spre mântuire învinge groaza şi ei grăbiau, ca 
turbaţi, înainte. 

Mulțimea animalelor greoaie înainta mereu cu furie înfiorătoare spre 
noi. Bivolii şi caii sălbatici formau, împinşi peste olaltă, o grămadă 
neagră şi uriaşă pe un cuprins de mai multe mile. Orisontul părea 
întunecat de mulţimea animalelor îngrozite, cari erau abia la vro două 
mile englese departe de noi. 

Caii noştri nu mai puteau. Ne credeam perduţi. Numai câteva mi- 
nute, şi totul era să fie sfârşit. In momentul acesta plin de groază, St. 
G., un vânător dibaci şi cu multă esperienţă, -şi ridica vocea puterni- 
că şi poruncitoare. El stete adeseori în fața morţii, şi privindu-l cu 
toţii, citeam o putere neasemănată în faţa şi privirea lui, care în aceste 
împrejurări de groază nu putea decât să ne insufle nouă resistenţă. 

— «Descălecaţi !» striga el. «Aruncaţi batistele voastre şi tot ce ia 
flăcări. Curând, curând! Intârziere de-o secundă numai — poate să ne 
coste vieaţa». 

Zicând aceste cuvinte, aprinse prin o descărcătură de pistol'o bu- 
căţică de ească, la care adaugând o mână de earbă uscată, isbuti să 
aprindă un foc. In acesta aruncă, fără întârziere, batistele noastre, ear 
noi, la ordinul său, rupeam cu iuţeală earbă uscată şi-o aruncam în 
flacări. Nu trecură nici trei minute şi focul se învăpăiase puternic. 

Massa de bivoli fugători se apropia cu un vâjăit fioros, ca şi o la- 
vină înspăimântătoare, spre noi. Observând însă focul nostru înaintea 
lor, mugeau de spaimă şi turbare, şi se'mbulziau îndărăt, fără a'şi schim- 
ba însă direcţia cum calculasem noi. Cetele lor se rostogoleau şi se 
“îndesuiau peste-olaltă apropiindu-se tot mai mult, ear noi deosebiam 
acuma coarnele, picioarele, chiar şi spuma albă, care le curgea pe 
piept la vale. Tot mai desluşite deveniau stăturile lor puternice — ne 
despărţiau numai puţine sute de metrii. 

Gândul de a fi zdrobiţi de:copitele acester monstri, cari cu miile se 
apropiau în fie-care secundă, — era teribil. Deodată ne deşteaptă o 
trosnitură puternică din ameţeala, care ne stăpânia... o esplosie. Intr’ un 
moment kotărâtor, arunca G. St. provizia noastră de spirtuoase în flă- 
cări, cari acuma ca fulgerul se înălțau într'un vârtej în văzduh. 

Pământul părea că tremură de o mişcare violentă, şi eu vedeam cum 
bivolii de dinainte, şi cu ei întreaga coloană, se întorc în fugă nebună 


în direcţia contrară. 
(Va urma) 


-O escursiune la Constantinopol și în Grecia 


La liceul românesc din Braşov elevii diferitelor clase, sub 
controlul profesorilor, au înființat aşa numite tovărăşii de clase, 
adunând fonduri pentru escursiunile ce le fac în vacanțe. 

Tovarăşii dau pe săptămână o anumită sumă de bani s. es. 
20 bani, apoi mai adună de la rudenii, prietini etc. şi înce- 
tul cu încetul se adună sume destul de mari. Astfel s'a fă- 
cut în vacanţa paştilor din anul acesta o foarte frumoasă es- 
cursiune la Constantinopol şi în Grecia, în zilele dela 10—28 
Aprilie, la care au luat parte 20 elevi 'sub conducerea pro- 
fesorilor d. Dr. 7. Blaga şi Dr. C. Lacea. 

lată pe scurt descrierea acestei escursiuni. 

Sâmbătă dimineaţa, la 10 Aprilie, am plecat cu trenul din 
Braşov. La amiazi am sosit în Bucureşti, unde după amiazi 
şi în Duminica Floriilor am vizitat tot ce era vrednic de vă- 
zut în Bucureşti. Am fost găzduiţi în institutul Clinciu & Popa. 

La Constanța am vizitat oraşul, portul, construcţiunile 
grandioase a silozurilor etc. Noaptea la 11 am plecat cuva- 
porul românesc “Principesa Maria» la Constantinopol. Această 
călătorie ne-a produs o deosebită plăcere. Noaptea era lu- 
minată de o splendidă lună, ear marea era pe deplin liniştită. 
Intrarea şi percurgerea prin strâmtoarea Bosforului, cu îru- 
museţile lu: naturale şi artificiale, a lost pentru noi o adevă- 
rată sărbătoare. i 

Luni am ajuns în Constantinopol, la amiazi. După mân- 
care am cutreerat locurile principale din Pera (suburbia eu- 
ropenilor şi a diplomaților), Cornul de anr, un admirabil port 
natural, pe podul nou, in Stambul, centrul oraşului, unde am 
văzut târgul de săptămână, apoi ne-am îndreptat, -trecând pe 
lângă «Sublima Poartă» adică vechiul palat al Sultanilor, ves- 
tit pentru multe amintiri din trecut, —către partea cea mai 
interesantă dintre Cornul de aur, Bosfor şi Marea de Mar- 
mara la răsărit—unde se deslăşurase viaţa vechiului Con- 
stantinopol, unde erau palaturile împărăteşti şi princiare, fa- 
rul, hipodromul ş. a. Astăzi, sunt : spre. mare, palaturi, care 
cuprind musee, în jurul lor grădini şi parcuri, spre apus : - 
Agia Sofia adică marea biserică a Sf. Sofii; azi moschee 
turcească, un adevărat cap d'operă al arhitecturii bizantine, 
începută de împăratul Constantin cel Mare şi terminată de 
iiul- său -Constantin. La 532 arzând, împăratul Teodosiu ¿a clă- 
dito din nou. Apoi am văzut Obeliscul lui Teodosiu, adus 
din Egipt, Coloana de bronz adusă dela Delfi, Obeliscul 
lui Constantin Porfirogeni ul, aquaductul lui Ka mos- 
chee mărețe ş. m. a. 

Seara aveam cunoştinţă deplină a acestui oraş unic în felul 


